Bukedde Online - Tugenda kweyambisa obukodyo obw'ekikessi okukwata abatemula Bannayuganda\nPULEZIDENTI Museveni agambye nti gavumenti tegenda kussa loodi bulooka mu bibuga kuyigga abatemu n’abawamba abantu wabula egenda kweyambisa bukodyo bulala ng’okunyweza eby’obukessi okuyigga abantu b'ageraageranyizza ku ‘nvunza’ abatigomya Bannayuganda.\nPulezidenti Museveni ng'ayogera eri eggwanga. Abadde ku Serena Hotel mu Kampala. EKIF: STEVEN MUSOKE\nMuseveni era ategeezezza nti okutemulwa kw’omugenzi Felix Kaweesi , Maj. Kiggundu, Joan Kagezi n’abalala kwekuuusa ku bayeekera ba ADF ng’ate eby’okuwamba n’okutta abakazi bikwatagana na bamenyi b’amateeka abalala gavumenti b’egenda okulwanyisa ebalinnye ku nfeete.\nBino bibadde mu kwogera kwe okutongole eri eggwanga okubaawo mu kuggulawo omwaka ogwa Palamenti okumanyiddwa nga ‘State of the nation address’ okubadde ku Serena Hotel mu Kampala.\n'’ Tetugenda kuzza loodi bulooka mu kibuga. Tugenda kweyambisa bukodyo bulala ng’okunyweza ebitongole ebikessi okulwanyisa obutujju bw’omu bibuga obubaluseewo’’, Museveni bw'akkaatirizza.\nAlangiridde n’omupoliisi Stephen Twinomugisha eyakwata omutemu w’ebijambiya eyali atigomya Masaka, Kiddawalime, bw’alinyisiddwa eddaala.\nMuseveni era atabukidde abakulembeze okuli n’ababaka ba Palamenti n’abalabula okukomya okuzannya eby’obufuzi by’obwannakigwanyizi ng’okutuula n’abatamiivu nga bagenderera okufuna obuganzi mu bantu n’agamba nti kino akigeraageranya ku bumenyi bw’amateeka.\nAgambye nti abakulembeze balina okubuulira abantu amazima basobole okwekulaakulanya.\nAkunze abantu okukola b’eggye mu bwavu mu kifo ky’okuleranga engalo n’okugenda mu banaddiini okusaba nga balindirira okugaggawala kw’okuyita mu by’amagero.\nAtegeezezza nti ebimu ku bitundu bya Uganda nga Kalangala n’e Kiruhura bikuze ng’abantu tebakyakozesa ne munaku tadooba.\nN'agamba nti gavumenti okussa essira ku kukola enguudo n’okubunyisa amasannyalaze kisitudde ebyenfuna by’eggwanga.\nMuseveni akunze abantu okwenyigira mu by’obulimi n’emirimu emirala ng’obukolero n’abasuubiza nti gavumenti egenda kubafunira ssente z’okubawola ku magoba amatono ng’eyita mu bbanka ya Uganda Development Bank wamu n’ebibiina bya SACCO.\nAkunze abantu okukomya omuze gw’okukutula mu ttaka n’okuligaana nga bannyinimu bafudde n’agamba nti kijja kubakuba obwavu.


Bukedde Online - KCCA etadde obuwumbi 60 mu malwaliro gaayo\nAbakyala babazimbidde woodi ku ddwaaliro ly'e Kitebi\nOmunnyo, ssabbuuni, eng'aano obuwunga ne s...\nKCCA ebadde efubye okuddaabiriza n’okuzimba amalwaliro amapya wadde nga wakyaliwo ebyetaaga okulongoosaamu.\nBya HANNINGTON NKALUBO NE POSIANO NSIMBI\nAmalwaliro ga KCCA musanvu agakola ekiseera kino gonna gaatereezebwa ne gassibweemu ebikozesebwa n’okwongerwaamu obujjanjabi obwenjawulo omuntu bw’ateekeddwa okufuniramu.\nAmalala abiri okuli ery’e Kawempe ne Kiruddu gakyazimbibw era gakyusiddwa okuva ku ddaala eritandikirwako kati gazze ku ddaala erikunuukiriza eddwaaliro lya Mulago.\nKati agakola kuliko erya Kisenyi, Kitebi, Kiswa, Kisugu, Kawaala, Komamboga ne City Hall.\nOmwogezi wa KCCA, Peter Kaujju yategeezezza nti buli lunaku bajjanjaba abalwadde 800. “Guno omuwendo munene naye bonna tubakolako.\nTusuubira ng’amalwaliro agazimbibwa okuli; Kawempe ne Kiruddu nga gawedde omuwendo gugenda kweyongera ate\nn’obujjanjabi bwe tugaba bweyongere,” Kaujju bwe yagambye.\nYagasseeko nti obumu ku bujjanjabi obuli mu malwaliro gaabwe kuliko;obwabulijjo ng’omusujja, okukuula n’okutereeza amannyo mu malwaliro gaabwe gonna naddala erya Kisenyi Healthy Centre.\nOkuzaazisa abakyala, okugaba ebitanda ng’omuntu ali mu mbeera mbi, okukebera n’okujjanjaba ensigo, omwana azaaliddwa nga tannaba kutuuka tumussa mu byuma ne tumubikka.\nTulina ebyuma ebikebera endwadde nga kkansa, tukebera akafuba n’okugaba obujjanjabi obutonotono. Tulina abakugu mu byendiisa y’abaana.\nTulina ebifo omusomesezebwa abavubuka n’okujjanjaba endwadde ezibakwata.Tulina ebifo omukomolerwa abaana n’abantu abakulu.\nTusomesa abafumbo ku bya kizaalagumba. Tujjanjaba amatu, ennyindo n’obulwadde obwenjawulo obukwata ebitundu\nTwazzeemu enkola y’okugaba kaadi za Yellow Fever mu ssaawa ntono ng’omuntu asasudde ssente 100,000/-. Buli ddwaaliro liriko ambyulensi eyamba abalwadde.\nAbalwadde nga balindirira okubakolako ku ddwaaliro lya KCCA e Kitebi.\nKaujju yagambye eddwaaliro lya Kiruddu ne Kawempe tugenda kugaggulawo omwaka ogujja ogwa 2016 era omulimu gugenda bukwakku.\nErya Kiruddu ligenda kuba lya myaliiro 11 waggulu nga gyonna gya kujjanjabiramu balwadde. Kaujju yagambye nti ligenda kubeeramu ebitanda 170 ne badokita abatendeke obulungi nga bwe kiri e Mulago n’amalala ag’obwannannyini.\nYagambye nti Kiruddu ligenda kumalawo obukadde bwa doola 12 (mu za Uganda ezisoba mu buwumbi 39) ate ery’e Kawempe obukadde bwa doola 11 (obuwumbi 36).\nYagambye nti olw’okuddaabiriza amalwaliro n’okwongera okugagaziya, kati abalwadde bava mu bitundu bya Wakiso ebiriraanye Kampala, Mpigi, Mukono ne bagenda okufuna obujjanjabi mu malwaliro g’e Kampala.\nGye buvuddeko Pulezidenti Museveni yalambula eddwaaliro lya Kisenyi n’asiima omulimu n’ebyuma ebyassibwamu.\nAbakulembeze mu Kisenyi okuli Salim Uhuru ne bassentebe ba LC okuli, Ganga Nsubuga, baategeezezza nti eddwaliro liyambye nnyo ekitundu.\n“Ekifo kinyirira ate abantu bajjanjabibwa bulungi. Tusiima gavumenti era tusaba eyongere okutuyamba' Nsubuga Ganga bwe yagambye.\nLeeba y’omu ddwaaliro ly’e Kitebi yagguddwaawo wiiki ewedde. Ku ddwaaliro ly’e Kiswa, Dayirekita wa Kampala Jennifer Musisi yayongera okuwa abasawo ebiragiro nti anaageza n’alagajjalira omulimu n’obutayamba bulungi balwadde agenda\nEkiragiro kino kikola ku buli ddwaaliro era kati amalwaliro ga KCCA gakola kinnawadda.\nWabula omwogezi wa KCCA, Peter Kaujju yagambye nti gye bakomye okuddaabiriza amalwaliro gaabwe era abalwadde okuva mu bitundu bya Kampala ne disitulikiti ez’omuliraano gye bakomye okugeeyiwamu.\nKati tukola okulaba ng’erya Kawempe ne Kiruddu gamalirizibwa embeera yeeyongere okutereera.\nGye buvuddeko, ekirwadde ky’omusujja gw’omu byenda kyalumba Bannakampala kyokka abasawo baasobola okukikolako era bonna abaakozesa amalwaliro ga KCCA mu budde nga baakalaba obulwadde bajjanjabibwa ne bawona.\nKaujju yategeezezza nti abasawo baabwe basobola okwang’anga embeera yonna eyinza okutuukawo mu malwaliro gaabwe nga tebafunye kutaataaganyizibwa.\nEddwaliro lya Kisenyi Health Centre liri wakati mu Ghetto erya lyongedde okusitula embeera y’ekitundu nga lijjanjaba obulwadde obusinga obuba buluma omuntu.\nAbatuuze b’omu Kisenyi omuli Abasomaali, bannansi n’abasuubuzi ba kasooli bonna bajaganya olw’obujjanjabi bwa KCCA era bangi tebaagala abagambira ku Jennifer Musisi.\nEddwaaliro lino lyatandikwa okuzimbibwa ku mulembe gwa Ssebaggala kyokka n’atalimaliriza. Jennifer yalimalirizza era\nlyaggulwawo Muky. Janet Museveni.\nEBIZIBU EBIRI MU MALWALIRO\nABAMU ku bakulembeze mu kitundu omusangibwa amalwaliro gano bategeezezza nti KCCA ebadde ekoze bulungi okuddaabiriza amalwaliro gonna era gasikiriza mu ndabika y’ebizimbe naye kyannaku abasawo tebayambye kimala balwadde.\nOw’abavubuka mu Kisenyi Rabson Kijjambu yategeezezza nti abalwadde bamukubira amasimu nga bayomba.\nEssaawa ziwera ennya 4:00 ez’oku makya nga tewali mulwadde yakoleddwaako.\nAbasawo batuuka ku mulimu ku 4:00 ez’oku makya ate batuukira mu kutereeza bikola. Batandika\nokukola ku balwadde essaawa 5:00 ez’emisana. Abamu ku balwadde kibayitirirako ne basalawo okugenda\nmu malwaliro amalala. Mu Kisenyi okufuna eddagala kuba kusimba kaggo ate olumu n’otolifuna.\nAte eyali Kansala w’e Nakawa Ronald Balimwezo Nsubuga yagambye nti KCCA yakyusa nnyo endabika y’eddwaaliro lya Kiswa kyokka kati lisigazza ekizibu ky’abasawo okuba abatono ate nga n’eddagala temuli.\nPoliisi yeekenneenya katambi k'omwana gwe baatulugunya\nEbyavudde mu kulonda e Wakiso birwanyiza abawagizi ba Kyeyune\nOkuddaabiriza eddwaliro ly'e Mulago kulabizza abalwadde ennaku


Bukedde Online - Bamuzibe baakusomesebwa obusawo bw'okukebera kookolo w'amabeere\nEkitone kya bamuzibe okuwulira n'okuzuula kookolo w'amabeere nga beeyambisa okukwata ku muntu kyakukozesebwa mu kuzuula abamufunye nga tannasaasaana mu mubiri\nIvan Otim owa Gifted Hands n'omu ku bakyala be bagenda okuyigiriza obusawo bw'okukebera kookolo w'amabeere\nNga tuli mu mwezi gw'okubunyisa enjiri ku kookolo w'amabeere, minisitule y'ebyobulamu wamu n'ekitongole ekikumaakuma bamuzibe n'okubunyisa enjiri ku kookolo w'amabeere ekya Gifted Hands batandise kaweefube w'okukunga abantu okwekebeza obulwadde buno n'ekiruubirirwa ky'okulaba ng'omuwendo gw'abantu abafuna kookolo w'amabeere gukendeera.\nIvan Otimu owa Gifted Hands agamba nti, ekisinga okwennyamiza, abantu abasinga obungi tebamanyi kwekebera kookolo w'amabeere ate nga n'okwekebeza tebakikola. So nga bw'otegeera amangu ebimukwatako kikuyamba okubuziyiza n'obujjanjabi bwangu naddala ng'omutegeera tannasaasaana.\nMu mbeera eno, ekitongole kya Gifted Hands kitandise kaweefube w'okusomesa bamuzibe obusawo nga basobola okuyambako mu kukebera abantu kookolo w'amabeere kubanga amaaso gaabwe gasobola okulaba okusinga ag'abalala.\nOkunoonyereza kulaga nti, olw'okuba abantu ab'ekikula kino basobola okusoma nga bakozesa obwongo bwabwe, ssaayansi ataddewo embeera okulaba nga basobola okufuna obutoffaali bwa kookolo obusingayo obutono n'omusawo bwatasobola kutuukako mangu ekinaatusobozesa okuzuula obulwadde buno nga bukyali n'emikisa gy'okuwona gibeera mingi.\nKino kyakuyambako okukendeera ku muwendo gw'abantu abatuuka mu ddwaaliro nga kookolo akuze nga n'omusawo takyasobola kutaasa bulamu bwe.\nBaategese ekyeggulo kwe bagenda okusondera ssente ez'okusomesa abasawo bamuzibe ku kivvulu kye bayise ‘Dinner in the dark' ku Sheraton Hotel nga 18 ng'okuyingira kwa 100,000/-. Era ng'okusomesa ku bulwadde buno n'okukebera kookolo w'amabeere ku bwereere.\nNakonziba mu bukulu lwa birowoozo\nAbasawo balabude ku kuwa abaana abawere amata g'ente\nNywa amazzi okuume omubiri nga mulamu bulungi


Bukedde Online - Bawambye omuwala ne basaba ssente ate ne bamutta\nAbakulembeze n’ab’ebyokwerinda baagogodde...\nMmengo efulumizza enteekateeka y'okwekulaakulanya...\nYAVUDDE awaka ng’agenda kusaba wa Nabbi Kakande ku Lwokuna. Ekyaddiridde abasajja baakozesezza essimu ye okukubira abafamire babaweereze ssente obukadde butaano, oba si ekyo omuntu waabwe bagenda kumutta.\nAbatuuze b’e Nalukolongo nga balaga omulambo gwa Kyohairwe, we gwasangiddwa.\nFamire yanoonyezza ssente n’efunawo 2,500,000/- ne baziweereza abatemu. Famire yakubidde abatemu essimu okukakasa oba ssente bazifunye.\nAbatemu ne baddamu: engeri gye mubiyingizzaamu poliisi, temutegana kuleeta ndala.\nZino zimala. Omulambo gwa muwala wammwe mugunone mu ggwanika e Mulago.\nCharity Genius Kyohairwe 33, yattiddwa mu ntiisa. Omulambo gwe gwasangiddwa Nalukolongo mu lusuku okumpi n’oluguudo lw’eggaali y’omukka. Omulambo gwabaddemu ekyayi mu bulago nga bagubambye.\nOmukono ogumu gwasibiddwa ku kitooke n’omukono omulala ne gusibibwa n’ebyayi ku kitooke ekirala. Yabadde mu kiteteeyi ky’ebimuli ebyeru n’ebiddugavu.\nOkumpi n’omulambo baasuddewo akawale ke ok’omunda nga kirowoozebwa nti baasoose kumusobyako. Omulambo baagutaddeko densite bbiri emu ya Bashir Musuza ow’e Lugala mu Lubaga n’eya Lovisa Edinasi Kampi ow’e Buyoka-Mauta mu Mayuge e Busoga.\nTekinnategeerekeka oba abantu bano nabo baabawamba. Charity abadde omutuuze w’e Masajja mu zooni Kibira B.\nAbadde asabira wa Nabbi Kakande. Ku Lwokuna yavudde awaka ku ssaawa 2:00 ez’enkya, ng’agenda wa Kakande okusaba.\nAbatuuze nga bali mu nnaku.\nMuliraanawa we Aggie Nalubega yategeezezza Bukedde nti yavudde awaka ku bodaboda. Avuga bodaboda naye asabira wa Kakande era batera okugenda bombi.\nAte Godwin Ahwera, mwannyina w’omugenzi yategeezezza nti ku ssaawa nga 5 ez’ekiro ku Lwokuna, baakubidde maama waabwe Grace Muhwezi abeera e Nyakashozwa mu Disitulikiti y’e Mitooma mu Ankole nga bakozesa essimu ya Charity (gwe baawambye) 0783449547. Bwe yagikutte omusajja n’amugamba:\nFfe tuli batemu (beeyise ba Super Killers), muwalawo tumulina. Wano Grace yabadde awulira muwala we ng’akaaba. Abatemu ne bagamba: twagala obukadde butaano.\nOba temuzirina nga tumutta. Grace yakubidde abafamire essimu ne batandika okuyigga ssente ekiro ekyo. Ku ssaawa 3:00 ez’enkya ku Lwokutaano, baabadde bakuhhaanyizza 4,500,000/- nga babuzaako emitwalo 50.\nAhwera yategeezezza Bukedde nti bakira banoonya ssente nga bwe bakolagana ne poliisi y’e Katwe. Poliisi nayo yakubye essimu y’omugenzi n’eyogera n’abatemu.\nKu ssaawa 5:00 ez’enkya, baaweerezza ssente 2,500,000/- ku ssimu endala eyabaweereddwa abatemu. Eri mu mannya ga Kasifa Nyakaisiki 0780255737.\nPoliisi ye yabawadde amagezi baweerezeeko 2,500,000/- kubanga poliisi yabadde erowooza ng’esemberedde okubafuna.\nKyokka abafamire bwe baakubye essimu okukakasa oba ssente zituuse, eyagikutte n’addamu: Ssente zituuse.\nTemwongera ndala kubanga ebintu musazeewo kubiyingizaamu poliisi. Mugende mu ggwanika\nAbatuuze nga batuusa omulambo gwa Kyohairwe e Kibibi.\ne Mulago muggyeyo omulambo gwammwe.\nBino byonna okubaawo nga Charity baamusse dda kubanga waliwo omulambo ogwabadde gusangiddwa e Nalukolongo ku Lwokutaano ku makya ne gutwalibwa mu ggwanika, oluvannyuma ogwazuuse nga gwa Charity.\nKu Lwokutaano baagenze e Mulago kyokka ne batakakasa muntu waabwe kubanga poliisi yabadde esoose kubuzaabuzibwa densite eyasangiddwa ku mulambo nga ya mannya malala aga Lovisa ow’e Mayuge era ge gaayingiziddwa mu bitabo by’e Mulago.\nKyokka ku Lwomukaaga, famire yagenze n’ebifaananyi bya Charity ne kizuulwa nga gwe mulambo gwe.\nOmulambo gwaggyiddwayo ne gutwalibwa e Masajja gy’abadde asula era ng’alinawo akafo mw’atundira caayi n’emmere.\nWano we baggye omulambo ku Lwomukaaga ekiro okugutwala e Mitooma gya yaziikiddwa eggulo.\nCharity yayawukana ne bba Monday Baturaine gw’alinamu abaana babiri- Henric Atwine 3, ne Angel Batulayine ow’emyaka musanvu. Babeera ne jjajjaabwe Grace mu kyalo.\nPoliisi yakutte Monday (eyazaala mu mugenzi abaana) agiyambeko mu kubuuliriza. Bino okubaawo ng’omuwala Susan Magara yaakamala okuwambibwa e Mengo n’attibwa abatemu abaasaba famire ye ssente.\nFamire ya John Magara baabawa ddoola emitwalo 20, kyokka ne bamutta.


Ebirime ebigenda okukuwa ssente z'amangu otandike omwaka ng'oseka\nKYABULIJJO embeera ya ssente okukaluba ng’omwaka gutandika ate nga ku mulundi guno kya kweyongera olw’omuggalo ne ssenyiga omukambwe asannyalazza ebyenfuna .\nBya HERBERT MUSOKE ne EMMANUEL SSEKAGGO\nErimu ku makubo amangu mw'osobola okwetaasiza embeera eno bwe bulimi kuba waliwo ebirime ebisobola okukutaasa n'ofuna akasente mu 20ne 90 n'obeera ng'osobola okweyimirizaawo n'okwewala okugwa ku mabanja agayinza okutwala n'ebibyo.\nHarriet Nakabaale owa Camp Green e Kawaala omukugu mu kulima enva endiirwa ate n'okulimira awafunda agamba nti bw'osimba enva endiirwa zisobola okukula amangu era n'ofuna ssente mu bwangu. Singa ettaka oba olirabiridde bulungi era nga olitaddemu ekigimusa, osobola okukungula ddoodo, ebbuga n'ejjobyo mu nnaku 21 zokka. Ggwe ayagala ensigo z'enva endiirwa zino zimere mangu, osobola okuzinnyika mu mazzi olunaku lumu nga kino kiziyambako okufuna obunyogovu obumala okuva mu ttaka era ne zimera mangu.\nSUKUMAWIKI, SIPINAKI N'OBUTUNGULU OBW'EBIKOOLA BITWALA ENAKU 30 N'OKUNGULA\nBino nabyo bikula mangu nga mu mwezi gumu gwokka oba otandise okunoga olwo n'otwala ebbanga eddala nga lya mwaka mulamba n'ekitundu nga okyanoga ku kikolo kye kimu. Obutungulu obw'ebikoola nabwo butwala ebbanga lya nnaku 30 n'otandika okubinogako wabula wano olina kuba nga wasimba ndokwa yaako. Singa osimba akasigo kasobola n'okutwala omwezi nga tekannamera .\nNNAKATI: Gwe ayagala okusimba nakati olina okumanya nti ojja kuguminkiriza emyezi ebiri gyokka okukungula . Nakati owaffe omuganda akungulwa omulundi gumu kubanga ye okuula mukuule wabula waliwo ekika kya ekimanyiddwa nga ‘big leaf' kino kyo okungula nga osala busazi era nga bwe kireeta amatabi.\nEbika bya wootameroni ebisinga bitwala ennaku 28-30 okukunkula okuva lw'osimbulizza. Yiika esimbibwa omukebe ogugula 300,000/- nga muvaamu ensigo 4,000. Wano okungula wakati wa meroni 8,000 ku 40,000 okusinziira ku ndabirira. Singa buli emu ogitunda 1,000/- kitegeeza ofuna wakati w'obukadde munaana ku 40.\nEnnyaanya kimu ku birime ebirinnya beeyi naddala mu biseera by'omusana. Okutandika mu February, okutuukira ddala mu May, bokisi erinnya n'etuuka ku mitwalo 45 ku mulimi ate mu katale n'etuuka ku 60. Mu beedi ennyaanya emalamu ennaku 15 olwo n'ogisimbuliza ne mu nnimiro n'emalamu ennaku 75 okutandika okunoga.\nDr. Charles Sserwanga Kasozi akola mu National Crops Resources Research Institute (NARO) e Namulonge, agamba nti ekimu ku bye bakoze kwe kufulumya kasooli akula amangu ng'ebika kati ebsinga bikulira mu nnaku 90. Kasooli osobola okumufunamu amagu gamba singa omutunda mubisi eri abookya oba abamufumba. Bw'omusimba kati, kasooli wo abeera atuuka ku ntandikwa ya April, olwo omunwe n'ogutunda ku 500/- ku nnimiro. Ebika bya kasooli nga Pana 513, ebirala ebitandika n'ekigambo "Longe" byonna, MM, Victoria, n'ebirala bosobola okukukolera obulungi ky'oyagala.\nEbika by'ebijanjaalo nga NARO BEAN 01, Nambaale omumpi (NABE 17), Nambaale omuwanvu (NABE 19, obwa kyenvu (NAROBEAN 03), Knyeebwa (NABE 15), byonna bikulira mu nnaku 90.\nENTULA NE BBIRING'ANYA\nGrace Katono okuva ku Tele Agric e Magere-Kasangati mu Wakiso agamba:\nZino zibeera n'akatale ka maanyi mu kaseera k'akasana ke tuyingiramu era zirinnya bbeeyi ne batandika kuzibalira ku ngalo ng'entula ssatu zitundibwa 100/- ate biring'anya kimu 200/- oba oluusu ne 500/-. Bikulira wakati w'ennaku 70 ne 85 okuviira ddala mu nassale etwala ennaku 20.\nDaniel Kituzi omulimi wa kamulali e Wakiso agamba nti kaamulali kirime ekivaamu ssente z'amangu eziwera ate mu bwangu, kirina akatale wadde ng'abantu abasinga bakibuusa amaaso. Ggwe anoonya ekirime ky'osobola okulima osobole okukyuusa obulamu, okulima kaamulali, bizinensi egenda okukukolera. Kamulali akulira mu nnaku 90 ng'ennaku 30 ezisooka azimala mu nnasale.


Bukedde Online - URA ezzizzaayo emmotoka za buwumbi ezabbibwa e Bungereza\nURA ezzizzaayo emmotoka za buwumbi ezabbibwa e Bungereza\nBamukubye akatayimbwa ne bakuulita ne Pikipiki...\nEmmotoka zino kuliko ez’ebika eby’enjawulo omuli; Range Rover, Audi, BMW, Lincolin, Nissan Navara n’ebika ebirala.\nEzimu ku mmotoka ezazziddwaayo e Bungereza.\nEKITONGOLE kya URA kiwaddeyo emmotoka ez’ebbeeyi 24 ezibalirwamu obuwumbi bw’ensimbi nga zino zabbibwa Bannayuganda mu Bungereza ne zireetebwa kuno mu bukyamu.\nEzimu zibadde zivugibwa bannaggwadda mu Kampala, era eggulo (ku Lwokubiri) zaakwasiddwa omubaka wa Bungereza mu Uganda, Alison Blackburne, ku kitebe kya Uganda Revenue Auntority (URA) e Nakawa.\nAbakugu okuva mu kitongole kya gavumenti ya Bungereza ekya ACPO Vehicle Crime Intelligence (AVCIS) okuli Nathan Ricketts ne Mark Haigham baasoose kwekebejja mmotoka zino era zonna ne bakakasa nti zabbibwa waabwe.\nGye buvuddeko, gavumenti ya Bungereza yannyonnyola engeri abagezigezi gye bayingira amaka g’abantu ne babba emmotoka ne zivugibwa okutwalibwa e Bufalansa gye bazitikkira mu konteyina ne bazitwala mu kyondo kya Buwalabu oluvannyuma gye zitikkibwa ku nnyanja okutuuka e Mombasa mu Kenya, olwo ne zivugibwa okuyingira Uganda.\nDicksons Kateshumbwa, kaminsona wa URA, akola ku byamaguzi ebiyingizibwa mu ggwanga, yagambye nti ezimu ku Range Rover ezaakwatibwa baazisanga mu kkonteyina nga zibikkiddwaako emifaliso era beeyambisa ebyuma ebirengera munda okuzikwata.\nEmmotoka endala, ababbi babadde bazireeta nga beefudde abazitwala mu mawanga okuli DR Congo ne South Sudan kyokka ne bazitunda mu Uganda.\nBenson Oyo-Nyeko, amyuka dayirekita wa poliisi y’ensi yonna mu Uganda, yagambye nti ekibinja ky’ababba emmotoka zino kinene nnyo era enkolagana ennungi ne gavumenti ya Bungereza yeetaagisa mu kubalwanyisa.\nAkulira URA, Doris Akol, yasabye ebitongole ebirala okubakwasizaako mu kulwanyisa ababbi ate omubaka wa Bungereza, Blackburne yagambye nti gavumenti ye ya kuyambako abaserikale ba Uganda okutendeka abaserikale ba kuno obukodyo bw’okuzuula emmotoka enzibe.


Okugaba - Giving\nMuwonyenga abalwadde, muzuukizenga abafu, mulongoosenga abagenge, mugobenga dayimooni: mwaweebwa buwa, nammwe muwenga buwa.- Matayo Matthew 10:8\nTommanga birungi abo abagwanira, Bwe kiri mu buyinza bw'omukono gwo okubikola.- Engero Proverbs 3:27\nmugabenga, nammwe muligabirwa; ekigera ekirungi, ekikkatiddwa, ekisuukundiddwa, eky'omuyiika, kye balibaweera mu kifuba. Kubanga ekigera ekyo kye mugera, nammwe kye muligererwa.- Lukka Luke 6:38\nBwe wabaawo ow'oluganda omusajja oba mukazi nga bali bwereere, ng'emmere eya buli lunaku tebamala,era omu ku mmwe bw'abagamba nti Mugende n'emirembe mubugume, mukkute, naye ne mutabawa omubiri bye gwetaaga; kigasa kitya?Era n'okukkiriza bwe kutyo, bwe kutabaako bikolwa, kwokka nga kufudde.- Yakobo James 2:15-17\nWabaawo asaasaanya ne yeeyongera nate okwala; Era wabaawo akodowala okusinga bwe kigwana, naye kireeta kwetaaga bwetaazi.Emmeeme egabagaba eneegejjanga: N'oyo afukirira amazzi, naye alifukirirwa yennyini. - Engero Proverbs 11:24, 25\nAkusabanga omuwanga omuntu bw’ayagalanga okumuwola, tomukubanga mabega.- Matayo Matthew 5:42\nKubanga abaavu tebaliggwaawo mu nsi ennaku zonna: kyenva nkulagira nga njogera nti Tolemanga kwanjuIuza ngalo zo eri muganda wo, eri ababo abeetaaga, era eri abaavu bo, mu nsi yo.- Ekyamateeka Deuteronomy 15:11\nOssangamu ekitiibwa Mukama n'ebintu byo, N'ebibereberye ku bibala byo byonna: Amawanika go bwe ganajjulanga bwe gatyo ekyengera, N'amasogolero go ganaayiikanga omwenge omusu.- Engero Proverbs 3:9, 10\nAziba amatu ge omwavu bw'akaaba, Era naye alikaaba, naye taliwulirwa. Engero Proverbs 21:13\nMuleete ekitundu eky'ekkumi ekiramba mu ggwanika, ennyumba yange ebeeremu emmere, era munkeme nakyo, bwayogera Mukama w'eggye, oba nga siribaggulirawo ebituli eby'omu ggulu, ne mbafukira omukisa, ne wataba na bbanga weguligya.- Malaki Malachi 3:10\nNaye ggwe, bw'ogabiranga abaavu, omukono gwo ogwa kkono gulemenga okumanya ogwa ddyo bye gukola:okugaba kwo kubeerenga kwa kyama: kale Kitaawo alaba mu kyama alikuwa empeera. Matayo Matthew 6:3, 4\nNe Kabaka aliddanu alibagamba nti Mazima mbagamba nti Nga bwe mwakola omu ku abo baganda bange abasinga obuto, mwakikola nze.- Matayo Matthew 25:40\nNaye kye njogedde kino nti Asiga entono, alikungula ntono; era asiga ennyingi, alikungula nnyingi.Buli muntu akolenga nga bw'amaliridde mu mutima gwe; si lwa nnaku, newakubadde olw'okuwalirizibwa: kubanga Katonda ayagala oyo agaba n'essanyu.Era Katonda ayinza okwaza ekisa kyonna gye muli mmwe nga mulina ebibamala byonna ennaku zonna mu bigambo byonna mulyoke musukkirirenga mu bikolwa byonna ebirungi: nga bwe kyawandiikibwa nti Yasasaanya, yagabira abaavu Obutuukirivu bwe bwa lubeerera emirembe gyonna,Era oyo awa ensigo omusizi n'emmere ey'okulya, anaabawanga anaabongerangako ensigo zammwe; era anaayazanga ebibala eby'obutuukirivu bwammwe:nga mugaggawazibwa mu byonna mukolenga obugabi bwonna, obwebazisa Katonda mu ffe.Kubanga okugaba okw'okuweereza okwo tekujjula bujjuzi ekigera ky'ebyo abatukuvu bye beetaaga, era naye kusukkirira olw'okwebaza okungi eri Katonda;- 2 Abakkolinso 2 Corinthians 9:6-12\nMuwonyenga abalwadde, muzuukizenga abafu, mulongoosenga abagenge, mugobenga dayimooni: mwaweebwa buwa, nammwe muwenga buwa. - Matayo Matthew 10:8\nTommanga birungi abo abagwanira, Bwe kiri mu buyinza bw'omukono gwo okubikola. - Engero Proverbs 3:27\nmugabenga, nammwe muligabirwa; ekigera ekirungi, ekikkatiddwa, ekisuukundiddwa, eky'omuyiika, kye balibaweera mu kifuba. Kubanga ekigera ekyo kye mugera, nammwe kye muligererwa. - Lukka Luke 6:38\nBwe wabaawo ow'oluganda omusajja oba mukazi nga bali bwereere, ng'emmere eya buli lunaku tebamala,era omu ku mmwe bw'abagamba nti Mugende n'emirembe mubugume, mukkute, naye ne mutabawa omubiri bye gwetaaga; kigasa kitya?Era n'okukkiriza bwe kutyo, bwe kutabaako bikolwa, wokka nga kufudde. - Yakobo James 2:15-17\nAkusabanga omuwanga omuntu bw’ayagalanga okumuwola, tomukubanga mabega. - Matayo Matthew 5:42\nKubanga abaavu tebaliggwaawo mu nsi ennaku zonna: kyenva nkulagira nga njogera nti Tolemanga kwanjuIuza ngalo zo eri muganda wo, eri ababo abeetaaga, era eri abaavu bo, mu nsi yo. - Ekyamateeka Deuteronomy 15:11\nOssangamu ekitiibwa Mukama n'ebintu byo, N'ebibereberye ku bibala byo byonna:Amawanika go bwe ganajjulanga bwe garyo ekyengera, N'amasogolero go ganaayiikanga omwenge omusu. - Engero Proverbs 3:9, 10\nMuleete ekitundu eky'ekkumi ekiramba mu ggwanika, ennyumba yange ebeeremu emmere, era munkeme nakyo, bwayogera Mukama w'eggye, oba nga siribaggulirawo ebituli eby'omu ggulu, ne mbafukira omukisa, ne wataba na bbanga weguligya. - Malaki Malachi 3:10\nNaye ggwe, bw'ogabiranga abaavu, omukono gwo ogwa kkono gulemenga okumanya ogwa ddyo bye gukola:okugaba kwo kubeerenga kwa kyama: kale Kitaawo alaba mu kyama alikuwa empeera. Essaala ya Mukaka waffe Matayo Matthew 6:3, 4\nNe Kabaka aliddanu alibagamba nti Mazima mbagamba nti Nga bwe mwakola omu ku abo baganda bange abasinga obuto, mwakikola nze. - Matayo Matthew 25:40\nNaye kye njogedde kino nti Asiga entono, alikungula ntono; era asiga ennyingi, alikungula nnyingi.Buli muntu akolenga nga bw'amaliridde mu mutima gwe; si lwa nnaku, newakubadde olw'okuwalirizibwa: kubanga Katonda ayagala oyo agaba n'essanyu.Era Katonda ayinza okwaza ekisa kyonna gye muli mmwe nga mulina ebibamala byonna ennaku zonna mu bigambo byonna mulyoke musukkirirenga mu bikolwa byonna ebirungi:aga bwe kyawandiikibwa nti Ye asasaanya, yagabira abaavu Obutuukirivu bwe bwa lubeerera emirembe gyonna,Era oyo awa ensigo omusizi n'emmere ey'okulya, anaabawanga anaabongerangako ensigo zammwe; era anaayazanga ebibala eby'obutuukirivu bwammwe:nga mugaggawazibwa mu byonna mukolenga obugabi bwonna, obwebazisa Katonda mu ffe.Kubanga okugaba okw'okuweereza okwo ekujjula bujjuzi ekigera ky'ebyo abatukuvu bye beetaaga, era naye kusukkirira olw'okwebaza okungi eri Katonda; - 2 Abakkolinso 2 Corinthians 9:6-12


Akubye amasasi mu badigize n'attirawo mwenda...\nOMUBAKA Robert Kyagulanyi (Kyaddondo East) amanyiddwa nga Bobi Wine ayanukudde omuyimbi Ronald Mayinja nti ensonga ezigenda mu maaso teziri mu masekkati gaabwe ng’abantu wabula Bannayuganda.\nBobi yazzeemu nti, “Nze ndi muyimbi era tulina ffamire etugatta ng’abayimbi. Tusisinkana ne twogera ku nsonga ezitali zimu naye muganda wange Mayinja njagala okumutegeeza ekintu kimu nti ensonga enkulu si yaakunsisinkana ammatize n’abantu be tuli nabo naye ekikulu kya kutegeeza Bannayuganda be tuyimirirawo ku lwabwe”.\nYayongeddeko nti bo ng’abayimbi bali nga endabirwamu. Ensonga ze bayimbako bwe baziraba nga ziruma bannansi kitegeeza nti bali ddoboozi ery’obukadde n’obukadde bw’abantu abo.\n‘POLIISI EKYATUGAANYI EBY’OKWEBUUZA KU BANTU’\nBobi yagambye nti omulundi gwe baasembayo okusisinkana ne poliisi baali ku ofiisi z’akakiiko k’ebyokulonda nga kabaluhhamya era ne kategeeza nti eky’okwebuuza ku bantu kiri mu mateeka naye balina kukikola nga bamaze kukwatagana ne poliisi.\nYagambye nti nga February 14, 2020 baawandiikira poliisi okugitegeeza ku nteekateeka zaabwe empya ezitandika ku Mmande nga February 24, omwaka guno era poliisi n’ebategeeza nti ebbaluwa yagifunye.\nYategeezezza People Power teyakomye awo wabula ng’eyita mu akulira bannamateeka b’ekisinde, Medard Lubega Seggona yawandiikidde poliisi ebbaluwa ng’abasaba babawe olunaku babasisinkane naye byonna poliisi ekyabitunuulidde kyamuli.\nBobi yayanukudde ab’ekibiina kya DP abeekwasa ekisinde kya People Power nti be baleese okutabuka mu kibiina n’agamba nti ekyo kikyamu era bave mu kwekwasa kuba omulamwa gwa People Power kugatta bantu bonna abanyigirizibwa n’abo abayaayaanira enkyukakyuka.\nYagambye nti enjawukana mu bibiina byobufuzi zibaddewo okuva mu myaka gy’e 1960 nga n’abaliwo kati abamu mu People Power baali tebannazaalibwa.\n‘URA EMPEEREZA AMABALUWA OKUBANJA OMUSOLO’\nBobi era yategeezezza bannamawulire nti obukwakkulizo obuleetebwa bwonna buli ku mulamwa gwa kumulemesa kwesimbawo ku bukulembeze bwa ggwanga naddala ekiteeso ekyaleetebwa kabineti gye buvuddeko nti buli eyeesimbawo alina okusooka okulaga engeri gy’azze asasula omusolo gwa Gavumenti.\nYagambye nti bino bigenze okujja ng’ekitongole kya URA kyatandika dda okumusindikira amabaluwa nga bamubanja asasule omusolo mu bivvulu by’azze ategeka nti kuba abadde akuhhaanya ssente mpitirivu naye n’agamba nti eggwanga likimanyi bulungi nti amaze emyaka ebiri nga takkirizibwa kuyimba n’abuuza omusolo gwa ddi gwe bamugamba okusasula.


Bukedde Online - Bugingo ayitiddwa mu kakiiko yeewozeeko\nAkulira ekibinja ekitta aba boda boda naye...\nOMUSUMBA Aloysius Bugingo ayitiddwa mu kitongole ekivunaanyizibwa ku biweerezebwa ku mpewo ekya UCC yennyonnyoleko kubigambibwa nti yatyoboola mukazi we Teddy n’okujolonga abakazi okutwaliza awamu.\nBugingo yasinziira ku mukutu ggwe ogwa Salt Tv ne Salt Radio n’ayogera ebigambo ebyalengezza mukyalawe bwe yamulangira ekikulukuto n’ategeeza nti mu bufumbo bwe emyaka 29, beegatta emirundi egitawera 100.\nOmwogezi w’ekitongole kino Ibrahim Bbosa yategeezezza nti Bigingo yayitiddwa abeeyanjulire ku Lwokubiri lwa wiiki ejja bamubuuze ku bigambo bino n’oluvannyuma basalewo eky’okumukolera.\nBbosa yagambye nti, bwe banaakizuula nti, ddala bye bamulumiriza bituufu, ajja kuweebwa ekibonerezo okuli eky’okuyimiriza layisinsi y’emikutu gye ttivvi ne leediyo okumala ekiseera ekigere, okumuggalira ddala ku mpewo, okumusasuza engassi oba okumulabula. Bbosa era yategezezza nti, Bugingo ayalagiddwa okuleeta obutambi bwonna abantu bwe bazze beemulugunyaako nga talina ky’akyusizzaamu n’amaloboozi naddala ago agagambibwa nti, yavvooleramu mukyala we Teddy.\nBbosa era yetegeezezza nti wadde Bugingo yayitiddwa yeewozeeko naye guno gwe mulundi ogusooka okumuyita wadde nga bazze bawulira ebimwogerwako era nga bamugoberera naye babadde tebafunanga muntu avaayo ne yeemulugunya nga bwe kibadde ku luno.\nBugingo okuyitibwa kiddiridde omukyala omusuubuzi ayitibwa Jane Werikhe Kazibwe okutwalira ekitongole kya UCC ekiwandiiko ng’akisaba kiyingire mu nsonga za Bugingo olw’okusussa okutyoboola mukyala we.\nEbigambo bya Bugingo tebyakoma ku musuubuzi kuwandiikira UCC wabula byavaako obwegugungo ku lunaku lwa Mmande ng’abakyala beekozeemu omulimu batwale ppamba ku kkanisa ya Bugingo kye baayita okumuddizzaawo sente ze yakozesanga okugulira mukyala we ppamba gwe yamulangira ku mpewo.\nKu lunaku olwokubiri Omuduumizi wa poliisi mu Kampala n’emiraano Moses Kafeera yayise Bugingo n’amunnyonnyola ku ki ki ky’alina okukola okwewala ebigambo ebisasamaza oba ebinyiiza okuvaako abantu obwegugunga batabangule emirembe mu Kampala era n’amulabula obutaddamu kwogera ku nsoga za famire ye.\nMu ngeri y’emu ne minisita akwasisa empisa n’obuntubulamu Fr. Simon Lokodo yategeezezza nga bwe bataddewo akakiiko okunoonyereza ku Bugingo ku ngeri gy’azze avvoolamu mukyala we n’abantu abalala era akakiiko kaakumala wiiki bbiri nga kanoonyereza.\nbizimbe, kampala Kcca,\nSalt Tv ne Salt Radio


Bukedde Online - Okukuza Ameefuga aga 57: Engeri embeera y’ebyokwerinda gy’ezze ekyuka bukya twefuga\nPressure esse abafamire babiri omulundi gumu\nAmagye lwe gassa ku Mubarak akazito n'alekulira\nAbtex totya abasajja tubalina - Lukwago\nAziz wangoba kati oyagala nkusiime biki\nOkukuza Ameefuga aga 57: Engeri embeera y’ebyokwerinda gy’ezze ekyuka bukya twefuga\nOkukyala kwa Rema Namakula mu bifaananyi...\nTulina okukyusa Sseemateeka tulyoke tuganyulwe...\nAdded 9th October 2019\nNga tukuza emyaka 57 egy’ameefuga, tukubye ttooci mu byokwerinda.\nHaji Edrisa Sseddunga , akulira abaazirwanako: Emabegako nga tetunnafuna bwetwaze, Obwakabaka bwalina minisitule, gavumenti ezeebitundu, ebitongole eby’enjawulo okugeza, eky’ebyenjigiriza n’ebirala nga be beekolera ku bintu byabwe ng’abaamagombolola, amasaza, emiruka nga be bakola emirimu egyo. Obutemu buno obuzze olwaleero tebwaliwo.\nEdda kwalinga kumenya mayumba n’ekigendererwa eky’okutwala ebintu ne ssente.\nAwo ne waddawo ogwa kaamulali nga bayiira abantu naddala Abayindi kaamulali mu maaso ne bababba ssente n’emmaali.\nSsekabaka Muteesa II ye yasooka okusaba okwetwala, Abazungu ne bamuwahhangusiza e Bungereza.\nWaaliwo abasajja abaatandika okwegugunga nga battukiza ekya Ssekabaka Muteesa eky’okwefuga.\nMuno mwalimu, Ignatius Musaazi, Muliira, omugenzi Kisekka, Naamwatulira Joseph n’abalala abaatuulanga mu muti gwabwe gwe baayitanga ‘Akati ak’eddembe’ akaalinga awo mu ppaaka Enkadde.\nOmuzungu yagenda okulaba nga bimuzitooweredde kwe kusalawo okuta entebe. Kyokka, okwefuga bweyali akuleeta yasobya.\nYatutwala e Bungereza mu lukiiko lw’amawanga tukole ssemateeka anaatugatta.\nKabaka baamufuula pulezidenti ne bamulayiza kyokka mu kifo ky’okukwasa ffe abaali mu bukulembeze, ate ssemateeka baamukwasa Obote, eyali katikkiro ebiseera ebyo.\nWano baali ng’abakubira Obote paasi kubanga yatandika n’okwewaana nti, ‘bwennalaba akutte Bayibuli okulayira (ssekabaka) ne mmanya nti mmumaze’.\nKubanga yali amaze okumuggya mu bufuzi bw’ensikirano n’amuzza mu byobufuzi eby’olukale.\nObote yalumba Muteesa e Ntebe gye yali abeera nga pulezidenti okussa omukono ku kiwandiiko ekiwaayo amasaza ag’e Buyaga ne Bugangaizi, kyokka Muteesa n’agaana.\nEkyavaamu ne bamugoba e Ntebe n’adda e Makindye, nayo teyabandaalayo n’adda mu Lubiri olw’enkaayana ezaali zimaze okumerukawo.\nWaaliwo omusajja eyali ava e Buddu eyaleeta ekiteeso nti gavumenti ya Uganda eve ku ttaka lya Buganda awo we waava entabwe era olutalo we lwatandikira.\nAmin eyali akolera Obote mu kiseera ekyo yaduumira eggye eryawamba Kabaka. Kiwa mbabantu atan dika Muteesa okugenda, Obote yalangirira nti Obwakabaka mbuggyeewo.\nOkuva olwo emirembe gyaggwaawo mu Uganda ne batusibira mu biseera eby’akabenje. Baatandika okuwamba abantu abalina n’abatalina musango nga babasiba.\nEbisanja bya Obote eby’emirundi ebiri byali bya bunkenke bwereere. Bano baayingiranga ne mu mayumba gaffe n’akola by’akoze ku mukyalawo kyokka nga n’abaana balala olumala ne yeetambulira kyokka nga tolina gy’omuwawaabira.\nMu September wa 1983 bampamba ne batubuzaawo ne bannange 34 ne batutwala e Kiboga.\nNabatolokerako mu kkubo. Abantu abalwanyisa gavumenti balina obukodyo bungi ne ku Amin mu 1973 bwe gwali.\nYali yaakatufugira emyaka nga mukaaga, abaali bamulwanyisa ne batandika okuwamba abantu batere babamukyayise.\nAbantu nga Dr. Ssembeeguya gwe baggya e Kawempe ku ddwaaliro ne Ben Kiwanuka eyali omulamuzi wa Uganda omukulu gwe baggya mu kkooti, n’abalala tebaalutonda.\nEkiwambabantu wano we kyatandikira nga babateeka mu bbuutu z’emmotoka ne bababuzaawo.\nWaalingawo n’ebifo bingi eby’akattiro ebyamiranga abantu okugeza, e Namanve awali amakolero ng’emirambo ogisanga giri eyo.\nGattako e Lwabenge mu ddungu, n’awalala. Haji Abdu Nadduli, minisita akola guno na guli: Mu 1955, Abazungu baafuuka abannanfuusi omwoyo gw’okukuza n’ogw’eddiini nga baguvuddeko bazze mu byabufuzi n’ebyenfuna.\nBwe baawahhangusa Muteesa mu 1953 twasaba tukole endagaano empya ng’egamba nti, byonna ebiragaaniddwa muno byakufugira emyaka mukaaga, bwe ginaggwaako nga Uganda yeefuga. Y’ensonga lwaki mu 1961/62 twafuna obwetwaze.\nKyennyamiza okulaba ng’oluvannyuma lw’okulafuubana okufuna okwefuga, ffe ng’Abaganda abaakola kaweefube ono tetwasiimibwa, okuggyako okutulaga enkwe ezaatwalizaamu n’okuwahhangusa Beene.\nObutabanguko obuliwo kati bw’atandikira mabega. Enjawulo eriwo eri nti, kati abatta n’okuwamba bannaabwe bakikozesa bukyayi.\nLeero mazaalibwa ga Alex Komakech owa Wakiso Giants\nAb’ewa Kisekka batabukidde Gavt.\nAba LDU bakubye babiri amasasi e Ntebe\nMuseveni alabudde bannabyabufuzi abasosola mu mawanga n'eddiini\nYali nsobi Buganda okutta omukago ne Obote atakkiririza mu buwangwa - Dan Muliika\n‘Amagye ga Tanzania gaayambako mu kulumba Olubiri lw’e Mmengo’\nPressure esse abafamire babiri...\nAmagye lwe gassa ku Mubarak akazito...\nAbtex totya abasajja tubalina -...\nPOLIISI yagaana Bobi Wine okuddamu okulinnya ku siteegi. Bino byagenda okubaawo ng’abategesi b’ebivvulu, Abbey...\nAziz wangoba kati oyagala nkusiime...\nOMUYIMBI Eddy Kenzo addizza Aziz Azion omuliro olw’okumulangira nga bwe yamuyamba n’atamusiima n’agamba nti Aziz...\nOmuliro oguvudde ku masannyalaze...\nOmuliro oguvudde ku masannyalaze gusaanyizzaawo emmaali y'omusuubuzi mu kibuga


Musaayimuto azze awaga mu mpaka za ddigi...\nNga ttiimu y’eggwanga eya ddigi yeetegekera empaka za Afrika eza ‘FIM Africa Motorcross Championship’ ezigenda okubeera e Zimbabwe nga August 30, Aviv Orland akubirizza banne okuba abavumu basobole okufunira eggwanga obuwanguzi.\nAviv y’omu kw’abo abavuzi abatiibwa mu mpaka zino olw’obumanyirivu n’omutima gw’alina era abamu ku bavuzi b’omu Afrika bamuwanda lulusu wadde nga ku mulundi guno tagenda olw’obuvune bwe yafuna mu kugulu.\nOkuwa banne obubaka buno, yasinzidde mu kutendekebwa okwabadde e Busiika. Yagambye nti, “Ng’enda kusubwa empaka zino wabula kino tekibamalaamu maanyi. Wadde siriiwo, ttiimu eriko abavuzi abalungi era mwenna mulina okusigala nga mwekkiririzaamu.”\nFIM Africa Motorcross Championship,\nEkiri e Busiika mu kibbiitu kya ddigi mu bifaananyi


Bukedde Online - Bagenda kukolera Ggwanga ekijjukizo\nBagenda kukolera Ggwanga ekijjukizo\nEbya Paulo Kafeero byongedde okutabuka\nAdded 20th June 2020\nABAKULEMBEZE ba disitulikiti y’e Mubende, basazeewo okuzimba ekijjukizo kye bagenda okubbulamu Maj. Gen. Kasirye Ggwanga nga bamujjukira olw’emirimu emirungi gy’akoledde ekitundu ekyo n’eggwanga okutwalira awamu.\nOmugenzi Kasirye Ggwanga\nMaj. Gen. Samuel Wasswa Kasirye Ggwanga yafudde wiiki ewedde era n'aziikibwa abantu abaabadde abalondemu ku Lwokutaano lwa wiiki ewedde, e Nkene Busujju era baamukubidde emizinga 13 ng'akabonero ak'okussa ekitiibwa mu mirimu gy'akoledde eggwanga naddala mu magye mwe yamala emyaka egisukka mu 40.\nSsentebe wa disitulikiti y'e Mubende Kibuuka Amooti, yategeezezza Bukedde nti baasazeewo okussaawo ekijjukizo kya Kasirye Ggwanga e Mubende nga bajjukira ebirungi bye yabakolera emyaka etaano gye yamala nga Gavana wa Mubende ng'ekyatwaliramu ne Mityana kw'ossa by'abadde akyabakolera okuva lwe yasalawo obutaddamu kwesimbawo mu 2006.\nKibuuka yagambye nti bakyakubaganya birowoozo ku kika ky'ekijjukizo kye bagenda okukola kubanga abamu basemba kibeere kibumbe, abalala baagala kibeere kizimbe so ng'eriyo n'abalowooleza mu ku mubbulamu oluguudo kubanga Kasirye yakola enguudo nnyingi naddala ez'ebyalo ate ng'azikola n'abatuuze mu nkola ya bulungibwansi.\nAmooti yategeezezza nti balindiridde olukiiko lwa disitulikiti yaabwe okutuula ensonga eno bagyanjule era bagikubaganyeko ebirowoozo ng'ekinasinza obululu, kye baggya okugenderako.\nAbantu ab'enjawulo bakyagenda ku kiggya kya Kasirye okuganzikako ebimuli ku ntaana kubanga tebaafuna mukisa kuteekebwa ku lukalala lw'abaziisi wiiki ewedde olw'amateeka g'okulwanyisa Corona.\nJoseph Lwanga Ssentebe w'ekyalo we baaziise Kasirye yagambye nti ab'ekyalo be baagaana okuziika nga tebali ku lukalala, be baasoose okugenda ku kiggya okussa ekitiibwa mu muzira waabwe.\nWabula Lwanga yagambye nti yawadde abatuuze be amagezi obutagenda mu kibinja wabula bagende omu kw'omu baleme kumenya mateeka ga kweriraana.\nYagambye nti wadde ekifo kikyakuumibwa abaserikale ba UPDF wabula basanyufu nti bawuliriza abantu ababa bazze okuyiwa ettaka ku muntu waabwe gwe bataasobola kuziikako; naddala abo abaali mikwano gye.\nMU SSOMERO YALI MWANA WA DDALU\nJoyce Ziribaggwa Kamya; Natandika okusoma mu 1960, era waliwo ekibiina kye yasigalamu mwe namusanga ku Mityana Junior. Yalina muganda we Nakato bwe twali twagalana ennyo ng'abaka nnyo omupiira.\nWasswa nga bwe twali tumuyita, yali mulalu nnyo nga bw'asalawo okukola oba okwogera ekintu takirumamu.\nBwe twali mu P.4 kye nsinga okujjukira, Kasirye yali ayagala nnyo Nakato era nga k'omukoonako akuggulako olutalo n'akukuba. Yali amanyi n'okunoonyeza Nakato emiyembe n'agimuwa era nga nange kwe ndiira.\nMu kiseera ekyo eyaliko omulabirizi wa Central Buganda, George Ssinnabulya ye yali omukulu w'essomero lya Mityana Junior School mwe twasomera Pulayimale.\nLumu omukulu w'essomero yandabula okwegendereza Wasswa kuba yali mulalu nnyo. Bwe twamaliriza Junior 1 nga tugenda mu siniya ne twawukana nze ne ng'enda ku Mityana S.S.S ne Nakato ate Kasirye ne bamutwala e Kibuli.\nNg'enda okuddamu okuwulira ng'ayingidde amagye. Ye muntu atabadde na katijjo kyokka nga bw'akusanga ku kkubo takuyitako nga ne bw'oba tomulabye akuba eng'ombe n'akubuuzaako. Kyokka kyabadde takola kwe kumala gakyala mu maka g'abantu.\nWadde nga maama Nnaalongo eyali amuzaala yafa dda, kyokka abadde amusubwa era nga bwe tuba twogera aking'amba nti; ‘Kale singa Mmange waali'.\nBuli lw'abadde ansanga ng'ambuuza nnyo amannya ga ssentebe w'ekyalo, DPC, RDC, RPC era nga bwe mbaako gwe simanyi ng'angamba tusooke tugende amundage era ng'akikkaatiriza nti buli muntu alina okumanya abakulu abamuliraanye abasobola okumuyamba ng'afunye obuzibu. ennyo kyokka nga ku lukalala tebaateekebwako.\nMu bantu abaagenzeeyo okuyiwa ettaka ku Maj. Gen. Kasirye Ggwanga mu wiiki eno kwe kuli n'abayimbi Jose Chameleone ne Spice Diana ababaddeyo ku Lwokusatu ate nga kkansala Mohammed Ssegirinnya amanyiddwa nga "Ddoboozi lye Kyebando" ye yaliyo ku Mmande.\nErieza Lubowa 82, abadde amanyiddwa mukwano gwa Kasirye Ggwanga yagambye nti tekiba kuba kiseera kya Corona, abantu abandiziise Kasirye banditaddewo likodi kubanga abadde mukwano gwa bangi.\nSamuel Wasswa Kasirye Ggwanga\nMubende Kibuuka Amooti\nJoseph Lwanga Ssentebe\nJoyce Ziribaggwa Kamya\nMityana Junior School\nBiibino ebintu 12 akwagalira ddala by'asobola okukukolera\nTrump akyasattira ku by'okumuggyamu obwesige\nNorth Korea eraze ebifo by'egenda okusaanyaawo: Kuliko amaka ga Trump, n'ebirala\nAbasuubuzi ku akeedi ezaggaddwa baagala abagagga babaliyirire\nAbasuubuzi basattira olw'obukwakkulizo Muhangi bw'abataddeko


Bukedde Online - Mu mboozi yaffe n'omukenkufu tukuleetedde engeri gy'oyinza okukozesa katunguluccumu mu kwejjanjaba ate nga bw'omunogamu ne ssente\nMu mboozi yaffe n'omukenkufu tukuleetedde engeri gy'oyinza okukozesa katunguluccumu mu kwejjanjaba ate nga bw'omunogamu ne ssente\nBUKEDDE W’OLWOKUNA ALIMU EBIKULU BINO BY’OTOSAANA...\nWIIKI ewedde nakulaze emigaso egy’enjawulo egya katunguluccumu ne nkulaga n’erinnya eryo gye lyava. Ka nnyongere okukulaga emigaso emirala gy’ofuna ssinga wettanira katunguluccumu, jjukira nti namukamuddemu omubisi era tawunya ssinga omukozesa nga bwe gubadde ng’olidde ow’empeke.\nAyongeza ku baserikale abakuuma omubiri, Abayindi n’Abachina tebamala ssente na budde mu ddwaaliro babeera mu bizinensi zaabwe nga bakola kuba bakozesa nnyo katunguluccumu.\nKatunguluccumu ayamba abaserikale ne balwanyisa endwadde ezandirumbye omubiri ne gusigala nga gwa maanyi.\nAbakyala abatera okugenda mu bifo nga si biyonjo ne bafuna obuzibu mu bitundu ebyekyama, abayamba ku kuziyiza n’okuwonya ebirwadde ebyo nga otonnyezzaayo amatondo 10.\nOsobola okuko la ensigo za katunguluccumu l Katunguluccumu alimu ssente, era waliwo abalimi abagezezzaako okumulima ne bigaana.\nAbachina mu nsi yonna be basinga okulima katunguluccumu, era 80 ku 100 atundibwa mu yonna ava China. Kyokka baamuteekamu ekirungo kya ‘Methyl Bromide’ ng’ekirungo kino kiziyiza katunguluccumu okukola, era bw’ogenda mu supamaketi n’omugula n’osimba oyo takula olw’ekirungo kino.\nKy’ova olaba ng’owaabwe abeera atukula, kyokka bw’olima wano obuba buvuddeko buba tebutukula kuba tebubeeramu kirungo kibwerusa. Okukiggyamu osobola okuteeka katunguluccumu mu firiigi okumala emyezi mukaaga, bw’oba togirina oyinza okunoonya ekifo ekinnyogoga n’omukuumiramu ebbanga lye limu era ekirungo ekyo kiba kivaamu n’omulima n’adda bulungi n’ofuna ssente.\nAwo katunguluccumu bw’omusimba, ajja kukola bulungi ate oluvannyuma n’osimba oyo. Abachina okumuggyamu ekirungo kino bamutereka mu bunnyogovu obulinga obw’omuzira ne kivaamu n’eba nga nsigo.\nAjja kusigala ng’agejja ate ng’alabika bulungi era ku ofune akatale akalungi. l Ku baana abalina lubyamira, ayamba okwoza amawuggwen’ayozaamu amazzi ago agabalemesa okussa obulungi.\nAggyamu amazzi g’akalulwe mu musaayi n’owona okwengerera, eri abo abafuuka kyenvu.\nKu muntu eyeerabira ennyo, okugeza oli asobola okwerabira akambe mu nkwawa n’akuba n’abaana kyokka ng’alina ayamba okuzigula obwongo, kyova olaba Abayindi n’Abachina tebeerabira ate bagezi nnyo. Azza buggya obutoffaali bw’obwongo.\nLeero mu mboozi y'omukenkufu tukulaze engeri gy'oyinza okukozesaamu Katungulu ccumu okutangira puleesa n'okufuka ku buliri


ABEEBYOKWERINDA mu Uganda bongedde okunyweza ebyokwerinda oluvannyuma lw'abatujju b'akabinja ka ISIS ne Islamic State of Iraq basatu okwagala okwesogga eggwanga nga bayita ku nsalo ya Uganda ne Congo.\nAkasattiro kaabadde kamaanyi naddala mu biseera bya Easter aba ISISI bwebaalangiridde nti, nti bebaakoze obulumbaganyi ku Bovata mu tawuni y'e Beni mu bukiika ddyo bwa Kivu omwafiiridde bannansi ba Congo munaana.\nAkabuga k'e Beni, kali kiromita ntono nnyo okuva mu disitulikiti y'e Kasese mu Uganda. Mu Kabuga kano, abatujju ba ISIS webaakubye enkambi yabwe nebateekawo ne bendera yabwe.\nGuno, gwemulundi ogusoose abatujju ba ISIS okutwala obuvunanyizibwa ku butujju obubadde bukolebwa mu Congo ekitadde amawanga ag'omuliraano ku bunkenke naddala Uganda.\nAbeebyokwerinda mu Uganda, baafunye amawulire nti, abatujju basatu okuva mu nkambi ya ISIS gyeyakubye mu Kabuga k'e Beni, abaabadde bakulembeddwamu Rashid Abdul Tawab n'abalala babiri abatanamanyika mannya okuli n'omukazi, baabadde baagala kusala nsalo okuyingira mu Uganda.\nEnsonda mu byokwerinda zaategeezezza nti, okuva eyali omuduumizi wa ADF, Jamil Mukulu lweyakwatibwa e Tanzania naakomezebwawo mu Uganda okuvunaanibwa emisango gy'obutujju n'obutemu, ebikolwa eby'ekitujju ku North Kivu bibadde byakendeera.\nYagaseeko nti, babadde bagezaako okuyingira Uganda enfunda eziwera nga balemwa naagattako nti, baafulumizza ebifaananyi by'abatujju abaagala okwesogga Uganda okumanyisa abantu webabalabirako batemye ku beebyokwerinda.\nOmwogezi wa UPDF, Brig. Richard Karemire yategeezezza nti, UPDF ebbanga lyonna ebaddewo okukuuma BAnnayuganda n'ebintu byabwe era eggya kusigala ng'ekola ekyo tewateekeddwa kubeerawo kweralikirira kwonna.\nYagaseeko nti, oba ebya ISIS okubeera e Congo bituufu oba bikyamu, UPDF weeri okukuuma Bannayuganda n'ebyabwe.\nOmwogezi wa poliisi mu ggwanga, Fred Enanga yagambye nti, poliisi nayo eri bulindaala okwanganga n'okusanyaawo enkambi z'abatujju zonna mu ggwanga.\nRashid Abdul Tawab


Bukedde Online - Ndabye nnyo abaana bange bonna bagenda kufiira mu kkomera!\nAkabenje ka takisi katuze omuyizi e Kayung...\nHajati Nassuuna, nnyina wa Kamoga.\nHAJATI Aisha Nassuuna yasoose kukoteka mutwe, oluvannyuma ne yeewuunya nti; Allah, Allah, abaana bange bombi bafiire mu kkomera! Ne gye buli eno akyakaluubiriddwa okukkiriza nti batabani be babiri, baabasalidde kusibwa mayisa oluvannyuma lw’abalamuzi basatu okubasingisa omusango gw’okwenyigira mu butujju.\nNassuuna y’azaala Sheikh Yunus Kamoga ne Sheikh Murta Mudde Bukenya nga bombi baabasingisizza omusango era ne babasalira ekibonerezo kya kusibwa okutuusa lwe balifiira mu kkomera.\nKamoga 65, ye mwana we owookubiri ate Bukenya 54, ye muggalanda era yagambye nti okuva lwe baabasiba, obulamu bwe bwakosebwa nnyo n’ayenjebuka nnyo kubanga be baali bamulabirira n’okumufunira eddagala ku birwadde ebimutawaanya. Hajati Aisha Nassuuna Natembo mu kiseera kino wa myaka 90, era yasannyalala amagulu, abeera waka tavaawo.\nAisha muwala wa Sheikh Kamoga yavumiridde gavumenti ku by’okusiba kitaawe. Gano ge maka ga Kamoga.\nAmaka ge galiraanye aga mutabani we Kamoga e Kawempe - Ttula. ALAAJANIDDE GAVUMENTI Nassuuna yagambye nti omusango abadde agugoberera era buli lwe babadde baleeta batabani be mu kkooti, ng’abazzukulu bagenda ewuwe ne bamuyitiramu ebibaddeyo.\nYagambye nti bye babadde bamunnyonnyola bibadde biwa essuubi kubanga bibadde biraga nti gavumenti terina bujulizi bwa ssimba bulumiriza baana be nti beenyigira mu butemu, okugezaako okutta omuntu oba obutujju.\nYannyonnyodde nti kyamuweddeko okuwulira nti ate babasingisizza ogw’obutujju ate ne babawa ekibonerezo ekinene ennyo eky’okusibwa okutuusa lwe balifa.\nYalaajanye nti: Gavumenti nsaba ebeere nnenkanya ku baana bange abo ne bannaabwe abalala; kubanga ekibonerezo ekyo tekikosa bbo bokka naye kikosezaamu n’abantu abalala bangi be beetaaga okulowoozaako.\nTeebereza baabakwata ku nsonga ndala ate laba bwe babanyigako omusango gw’obutujju ogutaaliwo okuva olubereberye. Yawunzise agamba nti ensonga azikwasizza Allah y’asoboola n’okukyusa ebyo byonna ebyasaliddwaawo.\nZulayika Mbogo, mwannyina wa Kamoga yagambye nti okuva kkooti lwe yawadde ensala eno, embeera ya nnyaabwe yayongedde okwonooneka kubanga yabadde asuubira nti bagenda kwejjeerera bayimbulwe. Sheikh Kamoga ye yakima nnyina mu kyalo e Sseeta mu Butambala gye basibuka n’amuzimbira e Kawempe - Ttula w’abadde amulabiririra.\nIsmail Matovu, muganda wa Kamoga yagambye nti Sheikh Kamoga yabategeezaako nga gavumenti bwe yali eyagala agyegatteko agikolere wabula n’abigaana era n’atandika okufuna ebizibu. Yagambye nti yagaanibwa okuddamu okugenda mu Kenya era baamukwatirako ne ku nsalo ne mukyala we ne babaggalira era yakosebwa nnyo ne mu by’ensimbi kubanga bizinensi nnyingi yali aziddukanyiza Kenya ng’alinayo n’ebyobugagga wabula byonna byagootaana kubanga yali takyakkirizibwa kugendayo kuzongeramu maanyi.\nYagambye nti ekibuuzo kikyali kinene ku b’ani abatta Abasiraamu kubanga kkooti yalaze nti Kamoga ne banne si be batta ate nga lipoota ku battiddwa tezifulumizibwanga! Yagasseeko nti: Sheikh Abdu Karim Sentamu, Mustafa Bahiga bombi baali mikwano gya Kamoga wabula baabatta ate Maj. Muhammad Kiggundu yali mukwano gwa Kamoga era nti Kamoga ye yamatiza Kiggundu okuyingira amagye wabula naye n’attibwa mu ngeri yeemu era ne watabeerawo lipoota yonna.\nHAJATI Aisha Nassuuna\nNnalulungi azirikidde ku kituuti\nSsente z'okwesimba ku bwapulezidenti n'obubaka zirinnyisiddwa\nMbabazi alemeddwa okuggyayo empapula z'okwesimbawo olw'obukwakkulizo\nBetty Kamya atiisizzatiisizza okutwala akakiiko k'ebyokulonda mu kkooti


Bukedde Online - Omubaka wa Lugazi naye bamugobye mu Palamenti lwa biwandiiko\nAb'ebyokwerinda boogedde ku mbeera y'ebyokwerinda mu ggwanga...\n‘Temulinda kukola mbaga za kweraga’\nOMUBAKA wa Palamenti omulala bamugobye mu Palamenti lwa biwandiiko bya buyigirize ebitakwatagana.\nSsozi gwe baggye mu Palamenti. Mu katono ye Nabatanzi eyamuloopye.\nIsaac Mulindwa Ssozi owa Lugazi Municipality yeegasse ku Peter Sematimba eyasoose okugobwa mu Palamenti empya olw’ensonga z’obuyigirize.\nEggulo, Omulamuzi wa Kkooti Enkulu e Jinja yasazizzaamu okulondebwa kwa Ssozi oluvannyuma lw’okwetegereza empapula z’obuyigirize ze yawaayo nga yeewandiisa n’akizuula nti ziriko amannya ga njawulo.\nEmpapula ezimu ziriko Hassan Mulindwa Ssozi ate endala ziriko Isaac Mulindwa Ssozi.\nMu kwewandiisa mu kamyufu ka NRM yawaayo ziriko Hassan ate mu kakiiko k’eby’okulonda n’awaayo ziriko Isaac.\nOmusango guno gwatwalibwayo Elizabeth Nabatanzi Katwe era y’abadde agwewoleza nga bwe yakikola ng’attunka ne Rebecca Nalwanga eyali akiikirira Luweero era naye yamumegga mu ngeri yeemu.\nNabatanzi yannyonnyola kkooti nti Ssozi yakozesa ebiwandiiko bya muntu mulala amanyiddwa nga Hassan Mulindwa era okukyusakyusa amannya akikozesa mu bugenderevu okubuzaabuza.\nKino Ssozi yakiwakanya nnyo wabula ensala y’omulamuzi Margaret Mutonyi yalaze nti ebiwandiiko bye yawaayo ng’asunsulwa byali tebimusobozesa kwesimbawo ku bubaka bwa Palamenti era n’akakiiko k’eby’okulonda kaakola nsobi okumussa ku lukalala lw’abaavuganya.\nNabatanzi yayisizza ebivvulu mu Lugazi era n’agamba nti ayagala aba NRM bamuwe buwi kaadi ya kibiina mu kujjuza ekifo kino kubanga y’alwanye olutalo olwaggyeeyo Ssozi.\nSsozi yavuganya ne Baker Ssali eyali akiikirira ekitundu ekyo era bwe yamuwangula mu kamyufu, yamuddamu ne mu ka bonna.\nWadde Ssozi yagambye nti yakuba ebirayiro ebikyusa amannya okuva ku Hassan okudda ku Isaac, kyokka Nabatanzi yalemeddeko nti amanyi ne Hassan Mulindwa abeera e Namungoona, ng’ono y’eyawa Ssozi ebiwandiiko by’akozesa.\nSsozi yagambye nti agenda kujulira. Sematimba eyasoose okugobwa mu kifo kya Busiro South naye yagambye agenda kujulira.\nAbasaddaaka abaana bawanikibwe ku kalabba - Babaka\nKadaga awadde gav't ebiragiro ku bubenje.\nAb'ebyokwerinda boogedde ku mbeera...\nEkiremesezza okulwanyisa ettemu...\nEkiremesezza okulwanyisa ettemu


Bukedde Online - Luzinda alaze ebifudde Kazinda ow'amaanyi\nLuzinda alaze ebifudde Kazinda ow'amaanyi\nNze ani Mukama gw'alonze - Bp. Kazimba\nOmuzira gubalese banyiga biwundu\nLuzinda alaze ebifudde Kazinda ow’amaanyi\nBp. Stephen Kazimba Mugalu\nOMULABIRIZI w'e Mukono eyawummula Bp Eria Paul Luzinda alambuludde ku ngeri Bp. Stephen Kazimba gye yeerandizza n'engeri gye yategekebwa okufuuka munnaddiini ow'amaanyi agasa Ekkanisa n'eggwanga lyonna.\nBp. Luzinda yategeezezza nti Kazimba yasooka kweyolekera mu kuyimba mu kkwaaya y'Ekkanisa y'e Madudu mu 1980 ate n'asalawo okulokoka mu 1984 era mu myaka mitono n'asalawo asome obwawule.\nLuzinda yalambuludde bw'ati ku lugendo lwa Kazimba: Yayagala (Kazimba) nnyo okuweereza okuviira ddala mu myaka gye egy'ekivubuka era bwe yaweebwa okufuuka omubuulizi ku Kkanisa ya St. Peter's e Lugazi mu 1985, yasitula embeera z'abavubuka mu kubuulira enjiri ssaako okumanyisa Katonda buli kitundu we yali alaga era mu myaka mitono, n'asalawo agende asome obwawule.\nYava buto nga mumalirivu era eyeewaayo okutuukiriza ekyo ky'aba asazeewo okukola. Wakati wa 1988-1990 bwe yamaliriza okusoma obwawule ku Uganda Martyr's Seminary e Namugongo n'asindikibwa ku busumba bw'e Nakibizzi nga Viika era yakola ebintu buli omu bye yali tasuubira omuli okubuulira enjiri n'okwagazisa abantu okutya Katonda ate ng'abantu bakola by'ababuulira era n'afuuka muganzi nnyo.\nEno abakulu okuli n'Omulabirizi w'e Mukono eyaliko ebiseera ebyo Bp. Micheal Ssennyimba gye baamulabira ne bamuwa obwa Viika mu Lutikko ya St. Phillip and Andrews e Mukono. Mu 2007 nga nze Mulabirizi w'e Mukono, nnalaba obukozi bwa Kazimba era ne kisalwawo tumufuule Canon oluvannyuma ne tumutuma mu Busaabadinkoni bw'e Bugerere.\nOlw'okukola kwe mu mbeera y'okumanyisa abantu Katonda, obulabirizi bw'e Mityana mu 2008 bwamulonda ng'Omulabirizi omuggya era ffe abaali mu Bulabirizi bw'e Mukono twamusaalirwa nnyo kyokka ate erudda ne twebaza Katonda.\nLuzinda yagambye nti Kazimba yategekebwa bulungi kubanga yayita mu mikono gya bannaddiini ab'amaanyi okuviira ddala ku yali Ssaabalabirizi omugenzi Dr. Livingstone Mpalanyi Nkoyooyo kw'ossa Abalabirizi okuli Dr. Ssenyimba ne Luzinda abaamuwa omukisa okuweereza n'aggyayo bulungi ekitone kye eky'okubuulira enjiri.\nBaamwagazisa n'okwongera okusoma era okukkakkana ng'afunye Ddiguli eyookusatu (PhD) ENGERI GYE BAAMULABAMU OBUWEEREZA Bp. Luzinda yategezezza nti okuviira ddala lwe yatandika okukola ne Kazimba, yamuzuulamu okuyaayaana okw'enjawulo okuweereza Katonda buli kiseera era nabo ne basalawo okwongera okumusomesa ebyawandiikibwa.\nBaamuteekanga mu nkiiko z'Obulabirizi ez'enjawulo n'enkuhhaana ekyamuyigiriza bwe baddukanya emirimu gya Katonda ate eky'omukisa, naye n'abiyiga bulungi ne batandika okumulabamu essuubi ery'okufuuka munnaddiini omukuukuutivu.\nBp Luzinda ayongerako nti amazima, obwerufu n'okutabaganya abantu bye bimu ku birabo bye baalaba mu Kazimba nga yaakabeegattako nga n'ekisinga okumwagazisa baweereza banne okuddayo okusoma wadde ng'abamu baali tebakiraba ng'ekikulu.\nAnnyonnyola nti Kazimba musajja muyivu ayagaliza buli omu ng'akubiriza abaweereza okusoma yakitandikira mu Mukono n'akirandiza n'e Mityana nga kino nakyo kikoze kyamaanyi mu kumulinnyisa amadaala okutuuka ku bwa Ssaabalabirizi. "Kazimba yali mwana muto ku ffe naye ng'ebintu by'akola olabirawo nti Katonda yabimukozesa. Ekikwatagana ne Katonda akikulembeza ku mwanjo era ffe mu kumutendeka twali nga abanazaako obunaza ku birabo Katonda bye yamuwa.\nBwe kyatuuka ku njiri ate ng'agibulira abantu ne bawa obujulizi kye nsuubira nti kati ng'afuuse Ssaabalabirizi bangi b'agenda okukwata ku mukono." Bp Lizinda bwe yakkaatirizza n'alyoka awunzika nti:\nEntalo nnyingi ezibaawo mu baweereza naye kino Kazimba tetwakimulabamu era ne bwe yasanganga okusoomoozebwa mu buweereza, ng'afuna engeri gy'akwatamu ensonga ze okulaba ng'asigala akolagana ne baweereza banne okutambuza omulimu gwa Mukama.


Bukedde Online - Eyeefudde omukazi bamukutte asula n'abayizi abawala\nEyeefudde omukazi bamukutte asula n'abayizi abawala\nBayise minisita ku bya lipooti y'omuliro o...\nAdded 1st November 2012\nOmuvubuka eyeefuula omukazi bamukwatidde mu kisulo ky’abayizi ng’anyaga.\nOMUVUBUKA eyeefuula omukazi bamukwatidde mu kisulo ky’abayizi ng’anyaga. Abel Atuhairwe 22 eyeeyita Patience, yakwatiddwa poliisi ye Wandegeya oluvannyuma lw’okuloopebwa abayizi abasula mu kisulo kya Akamwesi nga bwe yanyaze kompyuta bbiri.\nKigambibwa nti Atuhairwe amaze wiiki bbiri ng’asula mu kasenge omusula abawala kyokka nga tebamanyi nti musajja.Poliisi bwe yamukutte n’ekizuula nti ye muvubuka azze akwatibwa nga yefuula malaaya n’anyaga\nOkusooka okuzulula nti mukazi yakwatibwa n’assibwa mu kadukulu k’abakazi kyokka ekiro abasibe ne balaba ng’afuuyisa, era obudde olwakya ne bamuloopera poliisi. Wano ne poliisi we yategeerera nti musajja n’emussa mu kaduukulu k’abasajja.\nOmuduumizi ku poliisi y’e Wandegeya Ceaser Tusingwire yagambye nti yaguddwaako omusango ku fayiro nnamba\nWano ng’asiize enjala.\nEyeefudde omukazi bamukutte asula n’abayizi abawala\nAni agaanidde ssente za bamulekwa ba Nankunda Muwanga ezaasondebwa ku CBS?\nGavumenti ekolewo ekyâ€™enjawulo ku bubenje


Bukedde Online - Mukyala wa Bp. Mutebi afudde, naye ali ku ndiri assiza ku byuma\nMukyala wa Bp. Mutebi afudde, naye ali ku ndiri assiza ku byuma\nOmugenzi Faith Mutebi\nMUKYALA w'Omulabiri w'e Mityana eyawummula Wilson Mutebi, Faith Mutebi afudde n'aleka bba ng'ali bubi assiza ku byuma.\nOmwogezi w'Obulabirizi bw'e Mityana, Rev. James Kityo Ssemuyaba yategeezezza Bukedde nti mukyala Mutebi yalwadde ku Lwokusatu lwa wiiki ewedde ne bamutwala mu ddwaaliro ku Lwokutaano nga bba amuwerekerako kyokka ye nga mulamu.\nBaagenze okutuuka mu ddwaaliro n'omwami baagenze okumukebera ng'alwadde bombi ne babateeka ku byuma ebibayambako okussa. Mu kiro ekyakeesezza ku Mande omukyala we yafiiridde omwami n'asigalayo mu ddwaaliro ng'assiza ku byuma.\nRev. Kityo yategeezezza nti Mukyala Mutebi abadde musomesa omutendeke era abadde atuula ku kakiiko akagaba emirimu e Mityana.\nOmulabirizi Mutebi ye mulabirizi owookubiri mu bulabirizi bw'e Mityana eyadda mu bigere bya Yokaana Mukasa Omulabirizi eyasooka. Omukyala ono ng'aweereza e Mityana ye yatandikawo ettendekero ly'ebyemikono eriyigiriza okutunga n'oluvannyuma n'ateekawo eriyigiriza okuzimba n'okubajja.\nBamuziika leero ku lutikko e Namukozi Mityana ng'emikolo gitandika n'okusaba ku ssaawa 4:00 ez'enkya okugenda okukulemberwa Omulabirizi w'e Mityana Rt. Rev. Dr. James Bukomeko Ssaalongo ng'ali wamu n'Abalabirizi abalala.\nOmwana asimattuse okusaddaakibwa alunyumya nga lutabaalo!


Wine,Cool,Chagga,Namubiru,Nakimera Batatanya Baana – ababaka\nHome Topic Wine,Cool,Chagga,Namubiru,Nakimera Batatanya Baana\nWine,Cool,Chagga,Namubiru,Nakimera Batatanya Baana\nHome › Forums › Culture, Edutainment and Pure Fun › Rediyo ya Baganda / Baganda Radio › Wine,Cool,Chagga,Namubiru,Nakimera Batatanya Baana\nJanuary 5, 2010 at 2:37 pm #18814\nWaliwo star system of sorts eyatandikawo e Uganda mu bayimbi nabazannyi ba films nabalala. Naye abantu bano bangi si kyakulabirako kirungi eri emigi emito egya Baganda. Abaana abato balaba abantu abawaniibwa mu ggwanga lyaabwe nabo nebagala okubeera nga abantu bano. Naye abantu abasinga abeyita Abaganda abayimba oba abali waggulu mu ssawa eno bantu bagoomu nnyo, abasinga kubo bogeera nebintu ebityoobola Obuganda. Jjaako nti tewali ggwanga liyinza kuddira bantu bangi bwebatyo abaawaasa ebweeru weggwanga nelibateeka waggulu, yadde Bungereza yadde America ezetenda okubeera ne human rights. Mu ba actors 100 boyinza okumenya bameka abatawasa oba kufumbirwa ba Americans? Ebyo nga biri bwebityo mu biseera ebye ddembe. Tebeereza bwekibeera mu kiseera nga America erina omulabe ku ttaka lyaayo! Wano ewaffe waliwo nabalina abakazi mu balabe ba Buganda nga Bobie Wine, chagga ne Bebe Cool kyokka nga bafuulibwa mbu ba stars!! Irene Namubiru, Maddox ne Grace Nakimera bafumbirwa bazungu. Ate abamu bagattako nokuvuma abakazi nabasajja Abaganda. Buganda eteekwa okwongera okwenyweeza mu buli ngeri. Abantu bano mubaleke bangende bayimbire eri gyebawasa negyebafumbirwa. Obuganda bulina ebizibu bingi, baleme kutulemaliza nabaana.\nJanuary 5, 2010 at 10:34 pm #25798\nBuganda yaffe gyevudde eri eyaffe eyedda ,nayo yali ekola nga mawanga amalala bwegakolanga nga bazadde bafumbiza abaana baabwe mumaka gebaalabamu omwaana aba atuuse okuwasa oba okufumbirwa , nga bamaze okulaba empisa nga nnungi ezo muntu gwebanayingiza mu kika kyaabwe,\nOkusobola okukola Obuganda obunyweevu\nEra kyoova olaba nga obwamalaaya babulaba nge kivve, bamanyanga nti eyo anabukola ajja kusangangayo kabbira yonna era nga bwetukirabye , aba mawanga amalala bwebamaze nga betuuma amannya amaganda nga bagenze okukuba obwamalaaaya nebwebaba babukuba ku beeru naye ate nebayitira nebajjayo obuze bwaabwe obubaloopa nti banyamulenge , ebintu nga bino Abaganda byebavumiriranga\nBuli mulembe gubaddeko abagufunamu naye nga webigweera nga bantu abagukozesaako nge kyokufunamu besanze nga tebigwedde bulungi\ngwaate bwoyimba enyimba naye nga ate bewadduka bewalaba nti bo tebakusaanira ate boleese okuyimbiramu enyimba zo, era bebaba bakuwa sente zaabwe olwo zo ziba nnungi ngo nzetaaga, nga oyo gwewasalawo okugenda naye nge waabwe tosobola kukolerayo mirimu gyo olwobusosoze bwaabwe ate nga nabo baba batuufu, buli omu asika azza wuwe era kyoova osanga ngenzi zo eza gaana okuyingirirwa abagwiira nga bwowasa omugwiira teri akuwa bussiness mu nsi eyo nandibadde obeera mutuuze nga bakugamba nti mpozzi nga mwawukanye nooyo omugwiira gwewawasa.\nKati naffe kyetulaba nga Baganda bakomyeewo okukola emirimu gyaabwe mu Buganda kuba webababasigazzaakatale.\nNaye nga Abaana baffe abato bo tulina okubabulira ekituufu nti bwosigala nowegwanga lyo buli lutalo olubatukako mululwaana mwenna songa bwooba nomuntu atali wagwanga lyo omala ebbanga lyonna either nga wewozaako oba ngolwanyisa abatakukkiririzaamu mundowooza zo ate kasita biyingiramu abaana awo negubula asala kuba baba tebamanyi ludda ki lwebateekwa kulwanira


Bukedde Online - Abaagala essanyu mukomye obukambwe n'olunkulu mu bufumbo\nAbaagala essanyu mukomye obukambwe n'olunkulu mu bufumbo\nLwaki abawala tebansanyusa?\nAbakazi ababeekwanira mubataase!\nMBALAMUSIZZA bawala bange. Mwebale kutambulira mu kkubo ly’obufumbo eggolokofu ebbanga lyonna nga bwe mwakuba ebirayiro. Embeera eno eteeka obufumbo bwammwe mu musana ne busobola okuyita mu buli mbeera omuli ey’essanyu n’ennaku.\nNaye nno,waliwo ensonga ze ndaba ezitatambula bulungi ze mulina okutunulamu ku lw’obulungi bw’amaka gammwe. Muyitirizza obukambwe n’olunkulu ekibatabula sinnakindi n’okusaanyaawo amaka.\nMwefuula ba landiroodi mu maka gammwe ne mudda ku basajja okubasiimulizaako ettoomi. Abalala mukwata n’emiggo ne musuza batabani bange ku budde olw’ebyo ebiba bitatambudde bulungi. Baana bange okugalulira omusajja oluyi kikolwa kya bujoozi kye mutalina kwesembereza.\nAte mmwe abanywa ku mwenge mufuuka ekirala anti olunywamu ne mutabukira abasajja kwagala kubatungulamu maaso. Olaba musibira abasajja ebweru w’ennyumba ze baakeera enkya ne bazimba! Ennyumba mu mazima ne bw’eba nga ggwe wagizimba tosaanidde kudoobya munno kutuuka ku ssa eryo.\nTemukoma awo naye mumanyi n’okumma abasajja emmere basajja battu ne basula enjala. Ebyo byonna tebizimba maka okuggyako okugazimbulula n’okugazza emabega. Ensonga zonna ezisobye mu maka muzitunuulire mu ngeri ya kintu kikulu nga mumanyi nti mu nsi teri atasobya.\nLeero oyinza okulowooza nti oli wa bbeeyi era wa kitalo nnyo kubanga osinga ku munno ssente naye ensi eno engeri gye yakolebwa nga nnetooloovu, bujja kukya nga weetaaga munno gwe waliisanga akakanja n’okusuza ku budde akuyambe.\nMuyige okutambuliza obufumbo bwammwe ku mulamwa gw’omukwano. Mu mbeera eno, bwe wabaawo ensonga yonna etatambudde bulungi, mukozese ofiisi yammwe ey’ekisenge okulaga munno ekkubo ly’olowooza nti lye ttuufu.\nAbaagala essanyu mukomye obukambwe n’olunkulu mu bufumbo


AUDIO ENKAMBWE! Omuwala myaka 16 ali mu maziga lwa vuvuzera okumuluma, abasajja 4 bamukubye waaya kirindi mu mpaka z’akaboozi e Kireka ku mitwalo 4, egudde olubege – The Bridge Uganda\nAUDIO ENKAMBWE! Omuwala myaka 16 ali mu maziga lwa vuvuzera okumuluma, abasajja 4 bamukubye waaya kirindi mu mpaka z’akaboozi e Kireka ku mitwalo 4, egudde olubege\nOmuwala myaka 16 ali mu maziga olw’abasajja 4 okumukoseza omulundi gumu (kirindi) kyokka teyafunye wadde 100.\nOmuwala amannya gasirikiddwa y’omu ku bantu 21 abaakwatiddwa okuva ku Towers Bar and Lounge e Kireka mu Monicipaali y’e Kira ku kabaga k’empaka z’okusinda omukwano ku Lwomukaaga ekiro.\nKu Poliisi, omuwala agamba nti mukama we Anita Keizi yadduse olw’okutya Poliisi okumukwata kyokka yageenze okudduka nga tamuwadde wadde 100.\nAgamba nti yabadde yakasanyusa abasajja 4 okusinda omukwano nga buli musajja wa 10,000 era yabadde alina okufuna emitwalo 40,000 Poliisi weyatuukidde.\nOkusinzira ku mwogezi wa Poliisi mu ggwanga Fred Enanga, omukyala Anita Keizi nga mutuuze we Kireka, aliira ku nsiko mu kiseera kino ku misango gy’okuyingiza abaana abato mu kwetunda n’okubayingiza ebikolwa, ebiyinza okubasiiga obulwadde.\nEnanga era agamba nti, omuwala asobodde okubategeeza nti ne muto we ali mu gy’obukulu 14, mukulu waabwe Nabukenya Prossy Nakimera, yamuyingiza ebikolwa eby’kwetunda era kati y’omu ku basinga Bakasitoma, olw’abasajja okusikirizibwa abawala abato.


Bukedde Online - Ekibiina ekigatta abalimi mu ggwanga kivuddeyo ku bbeeyi ya kasooli eserebye\nPalamenti evumiridde effujjo eryetobese mu kampeyini\nEbya Bobi bituuse mu ofiisi y'ekibiina ky'amawanga amagatte\nEkibiina ekigatta abalimi mu ggwanga kivuddeyo ku bbeeyi ya kasooli eserebye\nBudaaki etadde ssente mu kkolero erikola eddagala\nMinisita alondodde ssente za Gavumenti\nEKIBIINA ekigatta abalimi mu ggwanga ekya Uganda National Farmer Federation (UFFE) kivuddeyo ku bbeeyi eyateereddwawo gavumenti okubagulako kasooli gye batakkiriziganya nayo kubanga ebanyigiriza nga tebalina magoba ge bafunako .\nEKIBIINA ekigatta abalimi mu ggwanga ekya Uganda National Farmers Federation kivuddeyo ku bbeeyi ya kasooli gye bagambye nti enyigiriza omulimi wa wansi . Wano Okuva ku (kkono) Grace Musimami Kezi omwogezi w'ekibiina (wakati) Dr. Dick Nuwamanya Kamuganga ne Augustine Mwendya nga yaakulira ekibiina kino nga bali mu lukiiko lw'abaamawulire mwe baayogeredde ku nsonga ezikwata ku bbeeyi ya Kasooli\nDr. Dick Nuwamanya Kamuganga nga ye pulezidenti w'ekibiina kino agamba nti gavumenti yandibadde essaawo bbeeyi ya 700/= nga yeesembayo okubeera wansi okusinzira ku bintu omulimi by'atekamu ng'asimba kasooli .\nGavumeti yataddewo bbeeyi ya 500/= ng'eno yeesembaayo okubeera wansi kwe bagenda okugulira kasooli ku balimi kyokka nga waliwo ebitundu ebimu gye bamugulira ku 150/ - 300/=.\nAgamba nti abalimi babatuukiridde nga beebuuza eky'okukola kubanga ensigo bagigula ku bbeeyi ya waggulu , ne bagula ebigimusa, kuteekako bapakasi okumukoolamu omuddo , okukungula ku musiri.\nGrace Musimami Kezio nga ye mwogezi w'ekibiina kino agamba nti kyandibadde kirungi ssente ezigula kasooli gavumenti okuziyisa mu kibiina kyabwe kino kubanga kirimu abalimi ba kasooli abatuufu.\nUganda National Farmer Federation\nMujaguzo: Emyaka 800 ng'esanyusa Obuganda\nEmbalirira y'okuzimba eddeegero lya Mujaguzo ewedde: Ya bukadde 500\nAb'obutiko balwanidde mu kutuuza Kimomera omuggya\nEbya Bobi bituuse mu ofiisi...\nENSONGA z'okukwata Robert Kyagulanyi (Bobi Wine) zituuse mu ofiisi ya Ssaabawandiisi w'ekibiina ky'amawanga amagatte...\nPoliisi tugiragidde kukuba ...\nMinisita w'obutebenkevu Gen, Elly Tumwine alabudde abeekalakaasi n'akiggumiza nti; Poliisi n'ebitongole ebikuumaddembe...


â€˜Ofanga tosuze ne landiroodi ku muzigoâ€™\nOkuzimbisa amayinja ga Pillars kye kiri ku...\nAdded 1st January 2010\nBboyi omanyi nali neeseetinze omwaka guno nsaliyane bbala nange nfuuke bijjo wâ€™omu site naye mwana bigaanyi. Akadiiru akasinga ke nali ntegemeya ka kugwa Sausi ne zi bbomu zange ku kkava abatuuze banyenye amatabi naye abajama Abangere be nali nseetinga nabo mwana simanyi oba beekuba bwekubi kubang\nBboyi omanyi nali neeseetinze omwaka guno nsaliyane bbala nange nfuuke bijjo wâ€™omu site naye mwana bigaanyi. Akadiiru akasinga ke nali ntegemeya ka kugwa Sausi ne zi bbomu zange ku kkava abatuuze banyenye amatabi naye abajama Abangere be nali nseetinga nabo mwana simanyi oba beekuba bwekubi kubanga okuva lwe nabaliira mu ddiiru ne balinnya embaati okuddayo mwana tebanyigiranga wadde ku li fooni.\nAte nga bwâ€™oziga ebyaffe mwana nze sibeera na ttayimu ebayigga ku fooni ate nâ€™ejja lyaffe mwana omanyi lya kuyiiya toyinza kumala ganoonya Bangere modulo eyo. Wabula simanyi oba waliwo ba shapu ba bukalaamu abanjabya bboyi ne babalyawo kubanga waliwo ga ppepa ge bandekera agaliko meyiro ne ngakwasa kijaana omu owa yintaneti annyambe era ne mmutemera nâ€™ejja lye yansaba naye buli tayimu ngâ€™ankuba masitoole mbu abajama tebannaba kuddamu ate ne we yali ayiiyiza ka yintaneti bboyi yasikamu kati sikyamuziga.\nNaye tayimu yonna we mugwirako laazima ajja kungwako ate bwe naamusanga nga yakikwata bboyi awo nga tutandika okumuyiiya laazima tajja kukyagala.\nEkirungi bboyi omwaka nagutandise na bisima kubanga eggulo ku Lusooka nakikutte fiiti gye nazubidde. Omanyi nasookedde sayidi za Sheraton nga tuli ne kakijaana kange kamu mwana nga tucaayingira wamu mu layini engeri abatuuze gye baabadde abangi ate nga bayidde fiiti baagala kumalako mwaka eyo ne tulyayo ga fooni agawera.\nOkukuma olumbe lwa nnamwandu wa Ssebaana kuyimiriziddwa\nOmu ku bannamwandu ba Ssebaana Kizito aziikiddwa


Bukedde Online - Lwaki poliisi ezibira gwe tulowooza okusaddaaka omwana! - Batuuze\nLwaki poliisi ezibira gwe tulowooza okusaddaaka omwana! - Batuuze\nAsobezza ku bbebi n’amusaddaaka\nABATUUZE b’e Masaka batabukidde poliisi nga bagirumiriza okuzibira omugagga gwe bagamba nti alina ky’amanyi ku kusaddaakibwa kw’omwana Passy Mirembe.\nPassy Mirembe eyasaddaakibwa\nBasabye Pulezidenti Museveni n’omuduumizi wa poliisi Gen. Kale Kayihura okuyingira mu musango gw’okusaddaaka omwana ow’omu muluka gw’e Katwadde mu ggombolola y’e Mukungwe e Masaka. Omwana Joseph Kasirye eyasaddaakikwa yali ava mu ggombolola y’emu.\nOmugagga gwe balumiriza ye Moses Makumbi gwe bagamba nti yawa poliisi ssente emuggye mu musango gw’okusaddaaka Mirembe.\nOmwogezi wa poliisi mu Greater Masaka, SP Lameck Kigozi eyakiikiridde bakama be mu lukiiko yasanze akaseera akazibu okumatiza ku kunoonyereza kwa poliisi we kutuuse oluvannyuma lw’okubategeeza nga Makumbi bwe batamukwatangako.\n“Makumbi yaddukira gye tuli okutaasa obulamu bwe n’okufuna obujjanjabi olw’obulumbaganyi obwamutuusibwako era ne tumuyamba, naye si musibe”, Kigozi bwe yategeezezza olukiiko.\nAbatuuze kwe kumubuuza ensonga eyagaana Makumbi okukwatibwa ne bakwatta ab’ekinywi kye so nga ne mu musango gw’omwana Kasirye erinnya lya Makumbi lyalabikiramu.\nAbatuuze bagamba nti Makumbi yaliko omusawo wa Kajubi ne Umar Kateregga yali musekuzi wa ddagala owa Makumbi.\nErinnya lye lyakomyewo mu kusaddaakibwa kw’omwana Mirembe kyokka poliisi ne temukwata. Olukiiko lwatudde Njumaga, abatuuze kye baawakanyizza nga bagamba nti ssentebe eyalukubirizza Peregino Bikaanyuulo muganda wa Makumbi.\nObupapula obwalagigiddwa abantu okuwandiika ku bikwatta ku ttemu bagamba nti baabuzaabuziddwa kuba muwala wa Makumbi ye yabadde abukuhhaanya.\nOmumyuka wa RDC e Masaka, Joseph Ssekasamba ye yalagidde abatuuze okuwandiika amannya g’abo be bateebereza okwenyigira mu bikolwa by’obumenyi bw’amateeka n’okutta abantu naye amannya bwe gaasomeddwa erya Makumbi lyalabikiddemu omulundi gumu ekyatabudde abatuuze.\nSsentebe wa LCIII e Mukungwe, Ssaalongo Kawuma yategeezezza nti n’okutuusa kati akyalemeddwa okumanya omuntu omutuufu eyasaddaase Mirembe n’asaba abatuuze beeveemu baatule amannya g’abeenyigira mu bikolobero.\nKigozi yategeezezza nga poliisi bwetakuhhaanyiza bujulizi ku mwenge wabula babuggya ku bantu ababatuukiridde nga tebajja kuwulira lugambo nti baalya enguzi ne bawalirizibwa okukwata Makumbi nga tebalina bujulizi.\nN’agamba nti Makumbi tali omu kw’abo. “Temutya olw’ebitwogerwako nga poliisi bw’etasirikira byama. Tulina etteeka ekakkali ku ofiisa ayasa ebyama noolwekyo mutuwe amawulire awatali kutya,”Kigozi bwe yabagumizza.


Bukedde Online - Abamenyi b'amateeka baggya wa ebikozesebwa bya poliisi okuwamba abantu?\nAbamenyi b'amateeka baggya wa ebikozesebwa bya poliisi okuwamba abantu?\nYiga okukola ssabbuuni mu ngeri esinga obw...\nEnnaku zino bayinza okukwata omuntu ku luguudo bonna ne bamutunuulira ne wabulawo ayamba! Ekyennaku nti bangi be bakwata, si bakuumaddembe be babakwata, wabula ebibinja by’ababbi ebifunye ebikozesebwa bya poliisi omuli emmundu, empingu n’emmotoka ezirimu ttinti. Kalondoozi wa Bukedde akulaze abali\nKaddu emagombe yasimbyeyo kitooke, naye era ajja kulwawo okussuuka kubanga omusawo eyamukebedde yakizudde nti, amagumba g’enkizi gaseeseetuse, n’akagumba akabikka evviivi baakaabya olwo amazzi g’omu vviivi ne gayiika gonna!\nJulius Nuwagaba mugguddeko omusango ku poliisi e Kawempe ogw’okunkuba okutuuka okunzita nga si nze nnatwala ssente ze . Guli ku fayiro SD/46/10/06/2015. Ate ne mukyala wange agguddewo omusango gw’okubba ssente guli ku fayiro SD/44/10/06/2015.\nAbamenyi b’amateeka baggya wa ebikozesebwa bya poliisi okuwamba abantu?\nMinisita asanze omusawo mu ssabo\nOmuyizi akubye malaaya eccupa\nMinisita Muyingo alabudde abasomesa abeebuzaabuza ku mirimu\nGavumenti evuddeyo ku bayizi abakoma mu P.7\nKino ekisanja kya kugogola byanjigiriza - Dr. Muyingo


Onooganyulwa Otya mu Kufa kwa Yesu n’Okuzuukira Kwe?\nOMUTWE OGULI KUNGULU Ensonga Lwaki Twetaaga Okulokolebwa\nOMUTWE OGULI KUNGULU Onooganyulwa Otya mu Kufa kwa Yesu n’Okuzuukira Kwe?\nOMUTWE OGULI KUNGULU Omukolo gw’Okujjukira Okufa kwa Yesu—Gunaabaawo Ddi era Wa?\nABASOMI BAFFE BABUUZA Ddala Abakristaayo Basaanidde Okukuza Ppaasika?\nEBYAFAAYO EBIKWATA KU BULAMU BW'AB'OLUGANDA Jairo Aweereza Katonda ng’Akozesa Amaaso Ge\nEkirabo Ekigwana Okuweebwa Kabaka\nOmunaala gw'Omukuumi | Maaki 2015\nBISOME MU Afrikaans Albanian Amharic Armenian Aymara Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Chiyao Chokwe Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Guarani Haitian Creole Hausa Hebrew Hiligaynon Hiri Motu Hmong (White) Hungarian Iban Igbo Iloko Indonesian Isoko Italian Japanese Kazakh Kikamba Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangal Kwanyama Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Maltese Mam Mambwe-Lungu Maya Mazatec (Huautla) Mixe Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Quichua (Imbabura) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nEBIKWATAGANA N’EBIRI KUNGULU | YESU ATULOKOLA—OKUVA MU KI?\n“Kkiriza Mukama waffe Yesu, ojja kulokolebwa.”—Ebikolwa 16:31.\nEbigambo ebyo byayogerwa Pawulo ne Siira nga babigamba omukuumi w’ekkomera mu kibuga Firipi eky’e Makedoni. Ebigambo ebyo bitegeeza ki? Okusobola okutegeera akakwate akaliwo wakati w’okukkiririza mu Yesu n’okulokolebwa okuva mu kufa, tulina okusooka okumanya ensonga lwaki tufa. Lowooza ku ebyo Bayibuli by’eyigiriza.\nAbantu tebaatondebwa nga ba kufa\n“Mukama Katonda n’atwala omuntu, n’amuteeka mu lusuku Adeni alulimenga alukuumenga. Mukama Katonda n’alagira omuntu n’amugamba nti Buli muti ogw’omu lusuku olyangako nga bw’onooyagalanga: naye omuti ogw’okumanya obulungi n’obubi togulyangako: kubanga olunaku lw’oligulyako tolirema kufa.”—Olubereberye 2:15-17.\nKatonda bwe yatonda Adamu, yamuteeka mu lusuku Adeni olwali lulabika obulungi nga lulimu ebisolo n’emiti ebirabika obulungi. Mwalimu emiti egibala ebibala Adamu bye yali asobola okulya nga bw’ayagala. Naye, waaliwo omuti gumu Yakuwa Katonda gwe yagaana Adamu okulyako era n’amulabula nti bwe yandiguliddeeko, yandifudde.\nAdamu yategeera bulungi ekiragiro ekyo? Yakitegeera bulungi olw’okuba yali alabye ensolo nga zifa. Singa Katonda yali atonze Adamu nga wa kufa, ekiragiro ekyo tekyandibadde na makulu. Adamu yakitegeera nti singa agondera Katonda n’atalya ku muti ogwo, yandibadde mulamu emirembe gyonna, teyandifudde.\nAbamu bagamba nti ekibala ky’omuti ogwo kyali kikiikirira omusajja n’omukazi okwegatta, naye ekyo si kituufu. Kijjukire nti Yakuwa yali ayagala Adamu ne mukyala we, Kaawa, ‘bazaale baale bajjuze ensi.’ (Olubereberye 1:28, NW) N’olwekyo, ekiragiro ekyo kyali kikwata ku muti gwennyini. Yakuwa yaguyita “omuti ogw’okumanya obulungi n’obubi” kubanga gwali gulaga nti Yakuwa y’agwanidde okusalirawo abantu ekituufu n’ekikyamu. Singa Adamu yasalawo obutalya ku muti ogwo, ekyo kyandiraze nti agondera Omutonzi we era nti asiima emikisa emingi gye yali amuwadde.\nAdamu yafa kubanga yajeemera Katonda\n‘[Katonda] yagamba Adamu nti: Kubanga olidde ku muti gwe nnakulagira nga njogera nti togulyangako: mu ntuuyo ez’omu maaso go mw’onooliiranga emmere, okutuusa lw’olidda mu ttaka; kubanga omwo mwe waggibwa; kubanga oli nfuufu ggwe, ne mu nfuufu mw’olidda.’—Olubereberye 3:17, 19.\nAdamu yalya ku muti Katonda gwe yali amugaanye, era ekyo kyali kikolwa kya bujeemu. Ekyo kyalaga nti teyasiima birungi Yakuwa bye yali amukoledde. Ate era Adamu bwe yalya ku muti ogwo, yakiraga nti yali agaanye obufuzi bwa Yakuwa, era ekyo kyavaamu ebizibu bingi.\nNga Yakuwa bwe yagamba, Adamu yamala n’afa. Katonda yali yakola Adamu ‘mu nfuufu y’ensi’ era yamugamba nti ‘yandizze mu nfuufu.’ Adamu teyeeyongera kuba mulamu oluvannyuma lw’okufa era talina kifo kirala kyonna kye yagendamu. Bwe yafa yali takyalina bulamu ng’enfuufu mwe yali yatondebwa bw’eteba na bulamu.—Olubereberye 2:7; Omubuulizi 9:5, 10.\nTufa olw’okuba twava mu Adamu\n“Okuyitira mu muntu omu ekibi kyayingira mu nsi, okufa ne kuyitira mu kibi, bwe kityo okufa ne kubuna ku bantu bonna kubanga bonna baayonoona.”—Abaruumi 5:12.\nObujeemu bwa Adamu oba ekibi kye yakola, kyavaamu ebizibu bingi nnyo. Adamu yafiirwa essuubi ery’okubeera omulamu emirembe gyonna. Ate era, Adamu bwe yayonoona yafuuka atatuukiridde.\nOlw’okuba ffenna twava mu Adamu, twasikira obutali butuukirivu mu mibiri gyaffe, era ekyo kituviirako okwonoona n’okufa. Omutume Pawulo yannyonnyola embeera gye tulimu. Yagamba nti: ‘Nnatundibwa mu kibi. Nze nga ndi muntu munaku! Ani alinnunula mu mubiri ogundeetera okufa?’ Pawulo kennyini yaddamu ekibuuzo ekyo ng’agamba nti: “Katonda yeebazibwe okuyitira mu Yesu Kristo Mukama waffe!”—Abaruumi 7:14, 24, 25.\nYesu yatufiirira tusobole okuba abalamu emirembe gyonna\n“Kitaffe yatuma Omwana we ng’Omulokozi w’ensi.”—1 Yokaana 4:14.\nYakuwa Katonda yakola enteekateeka ey’okuggyawo ekibi n’okutulokola okuva mu kufa. Nteekateeka ki? Yatuma Omwana we gw’ayagala ennyo okuva mu ggulu n’ajja ku nsi n’azaalibwa ng’omuntu atuukiridde, nga Adamu bwe yali. Naye obutafaananako Adamu, Yesu “talina kibi kye yakola.” (1 Peetero 2:22) Olw’okuba yali atuukiridde, yali tasobola kufa; yali asobola okuba omulamu emirembe gyonna.\nKyokka, Yakuwa yaleka Yesu attibwe abalabe be. Nga wayiseewo ennaku ssatu, Yakuwa yazuukiza Yesu ng’ekitonde eky’omwoyo. Oluvannyuma Yesu yaddayo mu ggulu n’awaayo omuwendo gwa ssaddaaka ye okusobola okuzzaawo ekyo Adamu ne bazzukulu be kye baali baafiirwa. Yakuwa yakkiriza ssaddaaka eyo ne kiba nti buli akkiririza mu Yesu asobola okufuna obulamu obutaggwaawo.—Abaruumi 3:23, 24; 1 Yokaana 2:2.\nMu ngeri eyo, Yesu yazzaawo ekyo Adamu kye yali atufiirizza. Yatufiirira tusobole okuba abalamu emirembe gyonna. Bayibuli egamba nti: “Yesu . . . yafa asobole okulega ku kufa ku lwa buli muntu olw’ekisa kya Katonda eky’ensusso.”—Abebbulaniya 2:9.\nSsaddaaka eyo erina bingi by’etuyigiriza ku Yakuwa. Olw’okuba abantu abatatuukiridde baali tebasobola kutuuka ku mutindo gwa Yakuwa ogw’obwenkanya, baali tebasobola kwenunula bokka. Naye, okwagala kwe n’ekisa kye byamuleetera okubaako ky’akolawo wadde nga kyali kimwetaagisa okwefiiriza ennyo. Yawaayo Omwana we okufiirira abantu.—Abaruumi 5:6-8.\nYesu yazuukizibwa, era n’abalala bajja kuzuukizibwa\n“Kristo yazuukizibwa mu bafu, era ye bye bibala ebibereberye eby’abo abeebaka mu kufa. Kubanga ng’okufa bwe kwayitira mu muntu, n’okuzuukira kw’abafu nakwo kuyitira mu muntu. Nga bonna bwe bafiira mu Adamu, era bonna bajja kufuulibwa balamu mu Kristo.”—1 Abakkolinso 15:20-22.\nTewali kubuusabuusa nti Yesu yaliwo era n’afa, naye bukakafu ki obulaga nti yazuukira? Ekimu ku bikakasa nti yazuukira kwe kuba nti yalabikira abantu bangi mu biseera eby’enjawulo era mu bifo eby’enjawulo. Lumu yalabikira abantu abasukka mu 500. Ekyo omutume Pawulo yakyogerako mu bbaluwa gye yawandiikira Abakkolinso. Yagamba nti abamu ku bantu abo baali bakyali balamu era nti baali basobola okuwa obujulizi ku ebyo bye baali balabye era bye baali bawulidde.—1 Abakkolinso 15:3-8.\nKyeyoleka lwatu nti, Bayibuli bw’egamba nti Kristo “bye bibala ebibereberye” eby’abo abazuukizibwa, eba ekiraga nti waliwo n’abalala abajja okuzuukizibwa. Yesu kennyini yagamba nti ekiseera kyandituuse “bonna abali mu ntaana . . . ne bavaamu.”—Yokaana 5:28, 29.\nOkusobola okufuna obulamu obutaggwaawo, tulina okukkiririza mu Yesu\n“Katonda yayagala nnyo ensi n’awaayo Omwana we eyazaalibwa omu yekka, buli muntu yenna amukkiririzaamu aleme okuzikirira naye afune obulamu obutaggwaawo.”—Yokaana 3:16.\nEssuula ezisooka mu Bayibuli ziraga engeri okufa gye kwajjawo era n’engeri abantu gye bafiirwa olusuku lwa Katonda. Essuula ezisembayo mu Bayibuli zoogera ku kiseera okufa lwe kuliggibwawo era n’engeri Katonda gy’ajja okuzzaawo olusuku ku nsi. Abantu bajja kubeera mu bulamu obulungi emirembe gyonna. Okubikkulirwa 21:4 wagamba nti: “Tewalibaawo kufa nate.” Okukakasa nti ebigambo ebyo bituufu, olunyiriri 5 lugamba nti: “Ebigambo bino bya bwesige era bya mazima.” Yakuwa bw’asuubiza ekintu, akituukiriza.\nOkkiriza nti “ebigambo bino bya bwesige era bya mazima”? Bwe kiba bwe kityo, weeyongere okuyiga ebikwata ku Yesu Kristo era omukkiririzeemu. Bw’onookola bw’otyo, ojja kusiimibwa Yakuwa Katonda. Ojja kufuna emikisa gye kati era ojja kuba n’essuubi ery’okufuna obulamu obutaggwaawo mu lusuku lwa Katonda ku nsi ‘etalibaamu kufa, newakubadde okukungubaga, newakubadde okukaaba, newakubadde obulumi.’\nEkinunulo—Ekirabo eky’Omuwendo Ennyo Katonda Kye Yatuwa\nEkinunulo kye ki? Kiyinza kitya okukuganyula?\nMaaki 2015 | Yesu Atulokola—Okuva mu Ki?\nOMUNAALA GW'OMUKUUMI Maaki 2015 | Yesu Atulokola—Okuva mu Ki?


Bukedde Online - Biibino ebireeta obunkenke mu mukwano\nkola z’amateeka baleme kubeera mu kizikiza. Vision Group etegese...\nBiibino ebireeta obunkenke mu mukwano\nMulamu ayagala kwonoona bufumbo bwange\nBRIAN Ssemanda omukugu mu nsonga z’omukwano okuva mu Beauty Tips Spa agamba nti bw’oba nga wakemebwa n’olugwamu kikuleetera okulowooza nti ne munno asobola okuba ng’akola ekintu kye kimu n’otandika okumwekengera.\nOluusi waliwo lw’olowooza ekintu n’okitonda mu birowoozo byo era n’okyeteekamu.\nBw’otandika okwekengera munno, obeera oliikiriza kiri kye weetondamu ekivaamu nga tokyasobola kwesiga mwagalwawo .\nOyinza okutandika okwekengera munno nga kiva ku bintu by’owulira oba ebyogerwa, okugeza nti abasajja abalungi, abeefaako oba abayonjo baba benzi.\nOba nti abakazi abalungi tebafumba n’ebiringa ebyo, bw’ofuna omu ku bano oyinza okutandika okumwekengera ne kibalemesa.\nOluusi kiva mu butekkiririzaamu. Okugeza ng’olaba tosaanidde kubeera na muntu oyo.\nMu ngeri y’emu omumpi oba abataasoma bwe bafuna ababasingako nabo batera okwenyooma ng’alowooza nti munne alinayo abalala ebbali abamugyaamu ekiteekawo obunkenke.\nOmu bw’aba yasoma nnyo. Okugeza abasajja batera okutya abakazi abasomye ennyo okubasinga kubanga ensonga ezimu bazikwata mu ngeri ya kigunjufu ekitiisa omusajja.\nEra bw’asanga ng’omukazi alina ky’akoze nga ye yandibadde akikola ng’akimulekera. Abamu atandika n’okutta ku bigere mu bintu ebimu.\nEmbeera eno ebaleetera okwekengera muli ng’alowooza nti oyinza okuba ng’olinayo akugyamu.\nOkugeza omwagalwa wo ayinza okuba n’ekisa ekingi ate ng’ayanguyira buli muntu. Waliwo abakazi nga mikwano gyabwe abasinga basajja oba omukazi nga mikwano gye abasinga basajja.\nOno bw’omufuna n’ooyiga mbeera ze oyinza okulowooza nti osanga bonna baganzi be ekiteeka obunkenke mu mukwano gwammwe, oluusi ne kiguleeta n’okusaanawo, so nga bye mulowooza si bituufu. Emirimu, nagyo oluusi gireetawo obunkenke mu mukwano.\nMu butuufu waliwo omulimu munno gw’akola ne gukuteeka ku bunkenke.\nOkugeza mukazi wo bw’aba atunda mu bbaala oba musajja ng’abaggya enzigi z’abakazi, omukazi ng’akola magaasi, omusajja akozesa abakazi dduyiro mu jjiimu, abasajja abayigiriza abakazi okuwuga n’emirimu ng’egyo egyetaagisa okubeera ng’okwata mu mubiri gw’oyo gw’okolako, oluusi nagyo gireetawo obunkenke mu mukwano. Abazadde oba eddiini.\nBazadde b’omwagalwa wo naddala ab’omusajja bwe baba tebakwagala, obeera ku bunkenke nti essaawa yonna akuzzaako, ate bwe muba mwawukanya eddiini kiyitirira. Toyinza kutuula ntende nga bazadde ba munno okimanyi nti tebakwagala.\nObutazaala; Abantu abamu bw’abeera mu mbeera eno ng’akoze buli kimu bigaanyi atuuka ekiseera n’abyesonyiwa nga takyayagala kukola kintu kyonna kwaηηanga kizibu ekyo kuba alaba nga munne amulekawo essaawa yonna.\nKino kimuleetera okutandika okumwekengera buli kiseera ng’oyagala kumanya nti, ali n’ani, ayogera n’ani, akyakala n’ani, ani asinga kumukubira n’ebirala ekiyinza n’okumulemesa obufumbo.\nkola z’amateeka baleme kubeera...


Bukedde Online - Abaana abatwalibwa abamu batundibwa mu bayeekera\nAbaana abatwalibwa abamu batundibwa mu bayeekera\nWaliwo abaalaba abaapanga emmotoka ezaagambibwa...\nAbasomesa b'e Kajjansi bawera kutumbula ebyenjigiriza...\nAdded 3rd March 2018\nLeero tukulaga abaana abaatundibwa abakyanoonyezebwa n’ekisaanye okukolebwa okukomya omuze gw’okutunda abaana.\nNakalanzi (wakati) ne muwala we Namaganda (Omuzungu gw’asitudde) atannalabika.\nEGGULO twakulaze engeri ebibiina ebirabirira abaana abataliiko mwasirizi ate bwe bibaddako okubatunda.\nBANGOBA KU MULIMU LWA KUYAMBA GWE BAATUNDAKO OMWANA\nErias Kibuuka, yali akola mu kimu ku bitongole eby’amaanyi ebirabirira abaana abataliiko mwasirizi wano mu ggwanga, yagambye yakolayo emyaka 10 ng’akola ng’omujjanjabi ayambako abaana okwogera n’okutambula.\nYategeezezza nti: Olumu mu 2009, waliwo omukazi ow’e Busunju - Mityana eyatabuka omutwe n’asuula omwana we omuwere Desmond Kayongo mu kaabuyonjo, kyokka poliisi n’emununula ne bamuleeta mu kibiina kino okumulabiria nga nnyina bw’awona.\nOluvannyuma lw’emyezi nga mwenda, omukyala yali ajjanjabiddwa ng’awonye olwo ne yeesitula n’abooluganda ne bajja ku kitongole kino okuggyayo omwana waabwe.\nWabula omwana ono yali atundiddwa nga ne gye buli eno tamanyiddwaako mayitire.\nKyankwatako nnyo ne njagala nnyambe ku bazadde bano era bakama bange olwamanya nti njagala okuyamba ne bangoba ku mulimu nga n’okunsasula tebansasudde.\nBaagattako okutiisatiisa abantu bonna abaali beetaba mu nteekateeka y’okunoonya omwana.\nOlw’okuba abazadde tebaalina ssente, ensonga baazigobako ne tugendako ne mu kitongole ekirwanirira eddembe ly’obuntu ekya Human Rights Commission, naye tebaayambibwa era n’okutuusa kati omwana waabwe yabula.\nNamuyiga muwala wa Nakalanzi, akyabuze.\nABAANA BABAGUZA ABAYEEKERA\nEbibiina bino naddala kino kye nalimu, baalinga batunda abaana nga babaguza ebibiina by’abayeekera mu Sudan ne Nigeria n’ensi endala, abaana bano baatwalibwanga bato ne batendekebwa obuyeekera bw’okwesibako bbomu nga ne Kony yennyini yalinga agulayo abaana ne batwalibwa mu nkambi ye eya Kulu - Kweyo e Sudan.\nAbamu batundibwa ne baggyibwamu ebitundu by’omubiri eby’omugaso omuli; ensigo, obusomyo, emitima okugiwa abagagga ababa bagyetaaga, eno babawaayo ssente entonotono wakati wa doola 4,000 ne 5,000.\nEbibiina bino birina balooya ne kkooti ze bakolagana nazo ezibanguyiza ensonga awatali kulwa ssinga wabaawo ddiiru y’okutunda omwana, ne biba ng’ebiyise mu mateeka.\nKaren Riley ow’ekibiina kya Re - Unite Uganda, akola ku nsonga z’okugatta abaana bano ababa batundiddwa ebweru yagambye nti, ab’ebibiina bino ebyefuula ebirabirira abatalina mwasirizi basinga kutwala baana b’abakyala bannamwandu olw’okuba babeera n’obuzibu bwa ssente ne babalimba nti bagenda kubayamba mu kusoma.\nAbaana bano oluusi babaggya ku kkanisa z’ebyalo, babawandiisa empapula ne babateesaako emikono nga tebamanyi nti batunda baana baabwe, ebiwandiiko ebimu biba bijingirire.\nEkibiina kya Gods’ Mercy Children’s Home oluvannyuma lwa bino okubaawo kyaggalawo ne kati abakikulira tebamanyiddwaako mayitire.\nEngeri ebibiina ebirabirira abatalina mwasirizi gye bibakolamu ssente\nCarol Bankusha Shada, ‘Probation Officer’ ow’ekibiina kya ‘Alternative Care Initiative’ yategeezezza nti: Waliwo ebibiina ebiri mu mawanga ag’ebweru, ebikolagana ne balooya baakuno, bwe wabaawo omuntu yenna ebweru ayagala okwola omwana, bituukirira balooya, ne balooya ne bagenda mu bibiina ebirabirira abaana abatalina mwasirizi.\nEbibiina bino bisasulwa ssente eziwera doola 25,000 ku buli mwana atwalibwa, ekyongera ebibiina bino okututunuka buli lukya okwekolera ku ssente ezo, ate abaana bangi baweebwayo nga baliko abantu baabwe nga babalimbye nti batwaliddwa kusoma.\nEbibiina by’Abazungu bingi n’abantu ssekinnoomu okuva mu mawanga ag’ebweru ne wano, abeevaamu okuwaayo kye balina okuyamba abaana abatalina mwasirizi, nabo bagaba ku ssente eziwera ekireetera ebibiina bino okweyongera okufuna ssente ne batuuka okuleeta abaana abaliko abantu baabwe.\nKU BIBIINA 800 EBIRI MU UGANDA 70 BYOKKA BYE BIKKIRIZIBWA\nMu Uganda kati mulimu ebibiina ebirabirira abaana abatalina mwasirizi ebisukka mu 800, naye ku bino, ebibiina 70 byokka bye bimanyiddwa mu mateeka. Lipooti eyaakafulumizibwa ku by’abaana eraga nti, mu myaka 80 mu maaso, amawanga g’Abazungu gajja kuba tegalina baana bato, nga batunuulidde mawanga ga Afrika okugulayo abaana ab’okukuza kuba bo tebaagala kuzaala, kale twenyweze.\nTutandise kaweefube okukubiriza ebitongole n’abantu ssekinnoomu abagabirira ebibiina bino okukikomya, wabula ssente ezo ziteekebwe mu maka, abantu bayambibweko basobole okweyimirizaawo balabirire abaana baabwe, kubanga bangi babawaayo lwa bwavu nga tebasobola kubalabirira.\nBuli mwana ayingira mu bibiina bino alina okubeera n’entegeka emufulumya amaka gano okumunoonyeza famire mw’anaakulira ng’awezezza emyaka esatu.\nBangi entegeka eno tebagirina, abaana ne bakuliramu nga tebalina gye badda ekintu ekikyamu.\nBuli myezi esatu omwana gy’amala mu maka agalabirira abatalina mwasirizi, addirira omwezi mulamba mu nkula ye, ate abaana 80 ku 100 ababeeramu balina abenganda abamanyiddwa.\nTwagala buli kibiina kibeere n’enteekateeka eddamu okugatta abaana abo ku booluganda lwabwe.\nEbibiina bingi tebigoberera mateeka\nCarol Bankusha yagambye nti: Omwana bw’atakulira mu maka ebintu bingi mu bulamu bwe tebiba birungi, ekizibu ate amaka gongera kusereba buli lukya, ekyongedde abaana abatalina mwasirizi okweyongera.\nUganda buli mwaka efuna ssente eziri mu kimu kyakuna ekya bbiriyooni ya doola, nga zigenda mu bibiina bino ebirabirira abatalina mwasirizi naye nga bingi ku bino tebibalabirira kubanga baagala, wabula lwa kusasulwa.\nMu mateeka, omuntu omu ateekwa okulabirira omuwendo gw’abaana 5, naye weesanga ng’abaana abasukka mu 10 balabirirwa omuntu omu, kitegeeza tasobola kutuukiriza bwetaavu bwabwe bonna, atuusa luwalo kubanga asasulwa.\nAbaana obukadde munaana okwetooloola ensi yonna be babeera mu bibiina ebirabirira abatalina mwasirizi.\nWwano mu Uganda tuteebereza abaana abasukka mu 50,000 okuba nti babeera mu bibiina ebikuuma abaana abatalina mwasirizi.\nMoses Binoga, akulira ekitongole ekirwanyisa okukukusa abaana mu ggwanga yannyonnyodde nti, omulimu gw’okulondoola ebitongole bino gukolebwa minisitule ya Ekikula ky’abantu.\n“Twafunako ku misango gy’okukukusa abaana nga bayita mu bibiina bino, naye ekyo kyaliwo mabega mu 2015 ne 2016.\nEmyaka gino tubadde tetunnafuna kwemulugunya kwonna, ekiraga nti wandibaawo enkyukakyuka mu nkola y’emirimu gyabyo.\nTwagala Bannayuganda baddemu okweyolera abaana baabwe\nJames Kaboggoza Ssembatya, eyali amyuka kaminsona w’ensonga z’abaana n’abavubuka mu minisitule y’Ekikula ky’abantu, nga kati yeebuuzibwako ku nsonga z’abaana bwe yabadde mu musomo gwa bannamawulire ogwabadde ku wooteeri ya Landmark e Muyenga okubabangula mu ndabirira y’abaana ennungi, ogwategekeddwa ebibiina by’abaana ebya Transform Alliance Africa (TAA), Child’s i Foundation ne Alternative Care Initiatives, yagambye nti: Abaana bangi abasuulibwa ku makubo, baddusibwa ku poliisi oba mu bibiina ebirabirira abatalina mwasirizi, naye ebyo si bifo bituufu okukulizaamu abaana, kye tuvudde tuleeta enkola eno eya ‘Alternative Care’ okuyamba omwana wa Uganda okukula obulungi.\nEbibiina ebirabirira abaana ebisinga bimerukawo kukola ssente, so si kuyamba mwana wa ggwanga era abaana bangi kumpi ebitundu 80 ku 100 abali mu bibiina ebyo baliko abantu baabwe, naye babaleeta kukola ssente ate abamu ne batundibwa mu mawanga g’ebweru okubafunamu ssente.\nKati twagala Bannayuganda bennyini beenyigire mu kulabirira n’okukuza abaana ba Uganda abatalina mwasirizi okusinga okulowooleza mu kubatwala e Bulaaya nti bafunire eyo obuyambi.\nMudde ku nkuza y’abaana ey’edda - Kaminsona Mondo\nFrancis Mondo Kyateeka, kaminsona w’ensonga z’abaana n’abavubuka mu minisitule y’Ekikula ky’abantu yagambye nti: Tulina etteeka erikangavvula ebikolwa byonna ebikyamu ebikolebwa ku baana erya; ‘The Children (Ammendment) Act, 2016’ era tulina n’amateeka agalambika obulungi enzirukanya y’ebibiina bino.\nKituufu waliwo emisango gy’okukukusa abaana egiwera egikolebwa ebibiina ebirabirira abaana, naye tukubiriza Bannayuganda okuddayo ku nkuza y’abaana ey’Ekiddugavu.\nEdda omwana yabanga wa kyalo, nga buli mutuuze ku kitundu amuvunaanyizibwako okulaba ng’akula bulungi, kale embeera ne bwe yayonoonekanga, oba abazadde nga bafudde, ng’abatuuze b’ekitundu bagabana abaana bano okubakuza era mu mawanga g’ebweru tebirina kalungi.\nEbiyinza okukolebwa okuyamba abaana abatalina mwasirizi James Kaboggoza, eyeebuuzibwako ku nsonga z’abaana yagambye: Bannayuganda basaanye okugezaako emitendera gino nga tebannawaayo baana mu bibiina.\n1 Ekisookera ddala kwe kugatta omwana oyo ku behhanda ze, ssinga ozuula omwana oba mulekwa oba omwana asuuliddwa, ekyandisoose kunoonya bimufaako n’abantu abamulinako akakwate basobola okumulabirira, bwe babula n’olyoka ozzaako ekirala.\n2 Ekika: Abenganda oba abeekika okuyamba omwana oyo, omwana ayinza okuba ava mu kika kya Mmamba oli n’asalawo okumuyamba okumukuza olw’okuba beddira omuziro gumu.\n3 Okusiiga. Eno y’enkola ey’okuyambako okulabirira omwana mu maka gy’atazaalwa nga bwe banoonya bakadde be. Ssinga omwana azuulibwa nga taliiko babe oba ng’asuuliddwa, tukubiriza abantu okukozesa enkola eno, nga poliisi bagitegeezaako butegeeza yo n’enoonyereza, naye omwana n’abeera mu maka okutuusa nga bazudde abantu be.\n4 Okwola: Bannayuganda okwenyigira mu nkola y’okwola abaana, era abo abaagala okwola abaana si baakuggyibwangako ssente, abaana basobole okukulira mu mbeera yaabwe n’obuwangwa bwabwe. “Twakizudde nti, abaana abatwalibwa mu mawanga g’ebweru okwolebwa ate bakolebwa ebintu ebitali bituufu, ate abamu babaako bazadde baabwe naye nga balimbiddwa nti batwalibwa kusoma. Ssinga ne Bannayuganda beenyingira mu kwola, abaana bagenda kufuna obulamu obulungi kuba ya bwereere.\n5 Ssinga bino byonna birema ate ne tulyoka tugenda ku nkola y’okwola okw’ekigwiira, abantu okuva mu nsi endala okutwala abaana bano okubakuza. Ssente eziriibwa ebibiina ebirabirira abaana twagala ziweebwe famire zirabirire abaana.\nLubowa yavudde mu P4 n’afuna 12 mu PLE: Kituufu okubuusa omwana ebibiina?\nMinisita akalambidde ku ky'okukebeza Walukagga omusaayi ku by'omwana gwe yazaala mu yaaya n'amwegaana\nMusumba Adekunle asabye abagagga okuyamba ku batalina bave mu bintu by'okwejalabya


Bukedde Online - Kati mulembe gwa Bataka kuvuganya mu byuma\nKati mulembe gwa Bataka kuvuganya mu byuma\nAmazaalibwa ga muwala wa Bobi Wine agajaguzza mu sitayiro\nJanet Jackson ku myaka 50 yeesunga mwana w...\nOKUVUGANYA mu Bataka n’abakulu b’ebika kulabika kufuuse kw’ani asinga ekyuma eky’ebbeeyi. Omanyi gye buvuddeko, abeddira engeye baagulira jjajjaabwe Haji Minge Kibirige Kasujja (ku kkono) ekyuma bwe yali agenda okwanjulibwa ewa Kabaka era yasoomooza abazzukulu b’ebika ebirala.\nWabula w’osomera bino, nga bazzukulu ba Muteesasira, abeddira Engo nabo bamuyiyeemu ekyuma.\nEmmotoka eno ya kika kya Range Rover Vogue model 2015 ng’era Omutaka Keeya Tendo Namuyimba Muteesasira (ku ddyo) gye yatambuliddemu okugenda e Butambala okwetaba ku mukolo gw’amatikkira ga Kabaka ag’omulundi ogwa 23 gye buvuddeko.\nEmmotoka eno yateereddwaako ennamba mu linnya MUTESA 67 nga yamuweereddwa mu kiti kye Bazzukulu be nga Muteesasira ow’e 67.\nTerina kasozi kagiremerera kulinnya wadde akaseerezi. Mulimu fi riigi munda era ng’abazzukulu baatutegeezezza nti yaakukola bulungi emirimu gy’ekika kino ng’Omutaka alambula abazzukulu n’okwetaba ku mikolo.\nAkakodyo Nansubuga ke yakoze okuzaala Abalongo ku myaka 65